Datganiad Ysgrifenedig: Yr ymgyrch genedlaethol gyntaf i sicrhau bod pobl yn hawlio budd-daliadau (5 Mawrth 2021) | LLYW.CYMRU\nDatganiad Ysgrifenedig: Yr ymgyrch genedlaethol gyntaf i sicrhau bod pobl yn hawlio budd-daliadau\nYm mis Rhagfyr y llynedd, ysgrifennais at Aelodau'r Senedd i rannu manylion strategaeth gyfathrebu Tlodi Plant - y Cynllun Gweithredu Pwyslais ar Incwm. Roedd y strategaeth hon yn nodi ein cynlluniau i sicrhau bod pobl yn ymwybodol o'r cyfleoedd sydd ar gael iddynt i’w helpu i gynyddu incwm eu haelwyd.\nAr 1 Mawrth 2021, fel rhan o'r strategaeth gyfathrebu honno, lansiwyd yr ymgyrch gyfathrebu integredig genedlaethol gyntaf (#hawliadyarian / #claimwhatsyours) i annog pobl i wirio a hawlio'r budd-daliadau y mae ganddynt hawl iddynt. Mae'r ymgyrch yn targedu teuluoedd incwm isel ledled Cymru yn ogystal â chynulleidfa ehangach o bobl y gall fod angen cymorth arnynt bellach oherwydd effeithiau ariannol y pandemig.\nCynhelir yr ymgyrch o 1 Mawrth hyd at 25 Mawrth gan ddefnyddio negeseuon creadigol a gyflwynir drwy gyfathrebu digidol ar-lein, hysbysebion mewn papurau newydd a dosbarthu taflenni mewn ardaloedd cod post a dargedir. Byddwn yn hysbysebu ar y cyfryngau cymdeithasol ar Facebook, Instagram a YouTube a bydd hysbyseb sain ar Spotify. Yn ogystal, byddwn yn defnyddio hysbysebion chwilio ac arddangos Google i dargedu'r rhai sy'n ceisio cymorth ariannol yng Nghymru pan fyddant yn chwilio am fudd-daliadau penodol, swyddi neu hyd yn oed fenthyciadau diwrnod cyflog.\nBydd yr ymgyrch yn cyfeirio pobl at adran newydd ar wefan Llywodraeth Cymru (https://llyw.cymru/hawliwch-yr-hyn-syn-ddyledus-i-chi).\nMae codi ymwybyddiaeth person ond yn un rhan o'i daith i gael arian ychwanegol. Felly, un o negeseuon cryf yr ymgyrch yw y dylai pobl gysylltu â llinell gymorth Advicelink Cymru am gymorth uniongyrchol ar 0808 250 5700. Fe fyddant yn cael cyngor cyfrinachol o ansawdd da ar y budd-daliadau y mae ganddynt hawl iddynt a mynediad i'r ystod lawn o gyngor a chymorth arall sydd ar gael drwy wasanaethau Cronfa Gynghori Sengl Llywodraeth Cymru.\nRydym hefyd wedi datblygu pecyn cymorth i'n rhanddeiliaid. Dyma ddolen i’r pecyn hwn er gwybodaeth Pecyn Cymorth yr Ymgyrch Genedlaethol Hawlio Budd-daliadau.\nRwy’n annog pob Aelod ar draws y Siambr i gefnogi'r ymgyrch drwy ddosbarthu gwybodaeth yr ymgyrch yn eich etholaethau a'ch cymunedau.\nYn ogystal â'r ymgyrch genedlaethol gyntaf i hawlio budd-daliadau lles, rydym yn cyflwyno nifer o fentrau i roi cymorth pellach i deuluoedd yng Nghymru hawlio'r holl gymorth ariannol y mae ganddynt hawl iddo. Mae hyn yn cynnwys:\nDatblygu a chyflwyno pecynnau gwybodaeth a hyfforddiant i weithwyr rheng flaen\nMae rhaglen codi ymwybyddiaeth yn mynd rhagddi ar gyfer gweithwyr rheng flaen i gynyddu eu dealltwriaeth o'r systemau budd-dal lles/cymorth ariannol ehangach a'u gallu i gefnogi pobl i hawlio'r holl incwm y mae ganddynt hawl iddo.\nCaiff 150 o sesiynau ymwybyddiaeth ar-lein eu cynnal yn ystod cyfnod y contract.\nDechreuodd y sesiynau hyn ym mis Ionawr ac rwy'n falch o adrodd eu bod yn boblogaidd ac yn hynod lwyddiannus, ac felly rydym yn cynyddu nifer y sesiynau sy'n cael eu cyflwyno er mwyn ateb y galw a welwyd ar draws Cymru.\nDarparu mwy o gyngor a chymorth ar fudd-daliadau lles drwy fodelau cymorth i deuluoedd presennol, er mwyn helpu i sicrhau'r incwm mwyaf posibl\nMae carfan fach o weithwyr cymorth awdurdodau lleol yn cael hyfforddiant mwy dwys ar fudd-daliadau, hyd at lefel y cynghorydd budd-daliadau cyffredinol, er mwyn iddynt allu darparu mwy o gyngor a chymorth i'r teuluoedd y maent yn gweithio gyda nhw.\nMae'r gwaith hwn yn ceisio manteisio i'r eithaf ar y cyfleoedd sy’n deillio o’r berthynas ddibynadwy a ddatblygir rhwng y gweithwyr hyn a'r bobl y maent yn eu helpu.\nBydd y peilot yn cynnwys gwaith monitro a gwerthuso anffurfiol i asesu'r defnydd a wneir o'r wybodaeth/sgiliau ychwanegol hyn gan gyfranogwyr a, lle bo'n bosibl, yr effaith ddilynol ar unigolion/teuluoedd, a bydd yn llywio'r angen i'w gyflwyno'n genedlaethol.\nDarparu system o 'basbortau' rhwng budd-daliadau awdurdodau lleol gan ei gwneud yn haws ac yn gyflymach i wneud cais am gymorth yng Nghymru.\nAr y cyd ag awdurdodau lleol a rhanddeiliaid perthnasol eraill, rydym wrthi'n ystyried symleiddio’r prosesau ymgeisio ar gyfer budd-daliadau lles datganoledig.\nRydym yn coladu'r hyn a ddysgwyd o'r gwaith hwn i gynhyrchu Pecyn Cymorth Arfer Gorau ar gyfer Awdurdodau Lleol. Bydd hyn yn cynnwys enghreifftiau o'r arferion y mae gwahanol Awdurdodau Lleol wedi'u cyflwyno i helpu i symleiddio'r broses ymgeisio a chynyddu nifer y bobl sy’n hawlio budd-daliadau.\nGwyddom fod y pandemig wedi gwaethygu anghydraddoldebau a oedd eisoes yn bodoli, a'r rhai mwyaf agored i niwed sydd wedi’u taro galetaf.\nYmrwymodd Llywodraeth Cymru i liniaru effaith yr argyfwng i deuluoedd sy'n byw mewn tlodi ac rydym yn cymryd cyfres o gamau gweithredu i sicrhau bod teuluoedd yng Nghymru yn ymwybodol o'r holl gymorth ariannol y mae ganddynt hawl iddo ac yn gallu cael gafael arno – mae'r rhain yn gamau ymarferol a fydd yn helpu i gynyddu incwm, yn lleihau costau byw hanfodol ac yn cefnogi teuluoedd i ddatblygu gwytnwch ariannol.


HOK – Dylunio’r Cyfleuster Ymchwil Drosiadol – Home of Innovation - Cardiff University\nMae prifysgolion gwych yn fwy na chanolfannau dysgu ac ymchwil.\nPeiriannau arloesi ydyn nhw sy’n sbarduno datblygu cynhyrchion, prosesau a gwasanaethau newydd y tu hwnt i fusnes.\nMaen nhw’n awyddus iawn i gydweithio ag elusennau, sefydliadau dielw, sefydliadau’r sector cyhoeddus a’r llywodraeth i drawsnewid ein cymunedau lleol a’r byd.\nMae arloesedd Prifysgol Caerdydd yn tynnu sylw’r byd ac yn denu buddsoddiadau a swyddi.\nBydd Cyfleuster Ymchwil Drosiadol newydd y Brifysgol yn atgyfnerthu’r duedd hon drwy ddarparu labordy a gweithle blaengar lle gall gwyddonwyr a’r sector preifat gydweithio ar syniadau fydd yn arwain at ddarganfyddiadau arloesol yn y dyfodol.\nMae’r Cyfleuster Ymchwil Drosiadol ar y gweill.\nSefydliadau Ymchwil Blaengar\nY datblygiad diweddaraf sy’n creu tonnau ar y Campws Arloesedd ar Heol Maendy yw bod y Cyfleuster Ymchwil Drosiadol yn uno dau sefydliad ymchwil blaengar y Brifysgol o dan yr un to.\nSefydliad Catalysis Caerdydd yw un o gyfleusterau catalysis gorau’r DU.\nMae ei ymchwilwyr yn cydweithio â gwyddonwyr rhyngwladol a pheirianwyr cemegol wrth ymchwilio i ddatblygiadau newydd mewn meysydd fel cynhyrchu tanwyddau a’r defnydd o ddŵr. Mae catalyddion yn cyflymu adweithiau cemegol, sy’n gwneud prosesau allweddol yn bosibl, yn economaidd-ddichonadwy ac yn bosibl i’w cyflwyno’n fwy eang. Maen nhw wrth wraidd bron pob proses a chynnyrch diwydiannol.\nMae’r Sefydliad ar gyfer Lled-ddargludyddion Cyfansawdd yn gyfleuster pwrpasol ar gyfer ymchwilio i dechnolegau lled-ddargludyddion cyfansawdd, a’u profi a’u datblygu’n fasnachol. Bydd hyn yn sail i’n bywydau yn yr unfed Ganrif ar hugain, gan hybu technolegau fel Rhyngrwyd y Pethau, roboteg, cerbydau awtonomaidd, 5G a gofal iechyd.\nDyma ofod hyblyg a allai fod yn agored i bartneriaid mewnol ac allanol yn y dyfodol.\nYn ogystal â galw am gyfleuster blaengar o ran technoleg a chydweithio ar gyfer y sefydliadau hyn, heriodd y Brifysgol dîm dylunio HOK i greu amgylchedd fyddai’n ysbrydoli’r dychymyg, magu iechyd a lles y gweithlu ynddo a denu myfyrwyr ac ymchwilwyr o’r radd flaenaf. Roedd siâp y safle, oedd yn hir ac yn gul ar ymyl rheilffordd weithredol, yn herio’r dylunwyr.\nMae dyluniad HOK yn llunio adeilad sy’n ymgorffori ysbryd a hunaniaeth pob sefydliad gan gynnig mannau cyffredin i gydweithio a rhyngweithio. Mae gan yr adeilad 11,275m2 o arwynebedd llawr ac yn cynnwys tair prif ran, sef cyfleuster microsgopeg, ystafelloedd glân a labordy chwe-lawr. Mae gan bob un o’r rhannau hyn lawer o le ar gyfer swyddfeydd ac ymchwil sy’n benodol i bob sefydliad. Ar ben hynny, mae mannau cyffredin a mannau cydweithio ar gael.\nMae atriwm canolog yn cysylltu’r tair prif ran ac yn darparu man disglair i groesawu ymwelwyr a chynnal digwyddiadau ynddo. Bydd ymwelwyr yn gallu edrych i mewn i’r labordai a gweld yr ymchwilwyr wrth eu gwaith. Mae mannau eraill yn cynnig lleoedd y tu allan i’r adeilad i gwrdd mewn awyrgylch dymunol neu fyfyrio’n dawel. Mae’r rhain yn cynnwys sgwâr y fynedfa â chanopi drosti, gardd law a tho gwyrdd dros yr atriwm.\nEr mwyn lleihau effaith y dirgryniadau o’r rheilffordd gyfagos, mae labordai sy’n sensitif i ddirgryniadau (fel y rheini sy’n cadw microsgop electron uwch CCI a all weld mater ar lefel is-angstrom) yn bell i ffwrdd ohoni. Yn yr un modd, bydd mannau llwytho a gweithgareddau eraill fydd yn achosi dirgryniadau ar bwys y rheilffordd ac yn bell o fannau ymchwil yr adeilad a thai gerllaw.\nYchydig iawn o feysydd sy’n esblygu’n gynt na gwyddoniaeth a thechnoleg. Dylunnir y Cyfleuster Ymchwil Drosiadol yn ôl y safonau cyfredol uchaf yn ogystal ag ystyried datblygiadau degawdau yn y dyfodol.\nEr mwyn gwneud yn siŵr ei fod yn parhau i ddefnyddio ynni’n effeithlon yn y dyfodol, bydd yr adeilad yn ceisio am radd ragorol yn unol â safonau cynaliadwyedd llym BREEAM.\nYn yr un modd, mae strwythur modiwlaidd a dyluniad hyblyg y cyfleuster yn golygu y gellir addasu mannau ar gyfer swyddfeydd a labordai er mwyn diwallu anghenion a newidiadau’r dyfodol.\nDyma ddyluniad addas ar gyfer y cenedlaethau i ddod.\nShem Sacewicz, Dyluniwr Labordai, HOK


Ymgyrch i wahardd ysmygu ar ymylon caeau pêl-droed – Golwg360\n8 Ebrill 2019 am 14:06 Diweddarwyd am 14:11\nMae Cymdeithas Bêl-droed Cymru ac ASH Cymru yn lansio prosiect peilot i leihau ysmygu ymhlith pobol ifanc drwy wahardd ysmygu ar ymylon caeau gemau ieuenctid.\nFe fydd y cynllun yn cael ei dreialu gyda thimau pêl-droed ieuenctid yn y Rhondda fis yma, ble bydd ymgyrchwyr yn annog rhieni i roi’r gorau i ysmygu wrth wylio eu plant yn chwarae pêl-droed.\nDaw’r prosiect o dan ymgyrch ehangach ASH Cymru sydd eisiau lleihau ysmygu ar draws nifer o chwaraeon.\nYn ôl arolwg diweddar ganddynt, roedd 99% o 125 o blant yn dweud nad oedden nhw eisiau oedolion yn ysmygu o’u cwmpas wrth iddynt wneud chwaraeon.\nCynnig cyflwyno’n genedlaethol\n“Mae’r ymgyrch hon yn rhoi cyfle i ASH Cymru ymgysylltu â rhieni mewn amgylchedd sydd eisoes yn hyrwyddo ffordd iach o fyw trwy gymryd rhan mewn chwaraeon,” dywed ASH Cymru ar eu gwefan.\nYn ôl y mudiad mae nifer y bobol sy’n ysmygu yn y Rhondda yn un o’r uchaf yng Nghymru ar 20%.\n“Rydym wedi cytuno i dreialu’r prosiect yng Nghwm Rhondda gyda Chynghrair Rhondda a’r Cylch a Chynghrair Merched De Cymru. Os yn llwyddiannus, byddwn yn rhoi cynnig ar gyflwyno’n genedlaethol,” meddai Gareth Rogers o Ymddiriedolaeth Cymdeithas Bêl-droed Cymru.\n“Nod yr ymgyrch yw lleihau ysmygu ymhlith pobol ifanc trwy annog rhieni i beidio ag ysmygu ar y llinellau ochr mewn gemau pêl-droed bach ac iau.”


Cwestiynau cyffredin | MyHACCP\nC. Pa fath o fusnesau bwyd fydd yn elwa o MyHACCP?\nA. Mae MyHACCP yn adnodd ar y we, a chafodd ei greu i gynorthwyo busnesau bach sy’n cynhyrchu bwyd. Serch hynny, mae egwyddorion HACCP yn berthnasol i fusnesau bwyd o bob math a bydd yr adnodd yn ddefnyddiol i fathau eraill o fusnesau mewn sectorau bwyd gwahanol. Os oes gennych brosesau cynhyrchu bwyd syml ar waith, fel sydd gan y rhan fwyaf o safleoedd manwerthu megis bwytai, caffis a siopau brechdanau er enghraifft, mae’n debygol y bydd pecyn "Bwyd Mwy Diogel, Busnes Gwell" yr Asiantaeth Safonau Bwyd yn cynnig proses symlach sy’n diwallu eich anghenion. Mae’r pecyn ar gael drwy’r ddolen hon (cofiwch glicio ar "Cymraeg"):\nOs ydych o’r farn bod eich prosesau gweithgynhyrchu’n fwy cymhleth neu, er enghraifft, yn cynhyrchu bwyd na fydd yn cael ei fwyta’n syth gyda chynhwysion o risg uwch, mae’r Asiantaeth yn gobeithio y bydd MyHACCP yn ddefnyddiol i chi. Bydd yn eich helpu i greu system rheoli diogelwch bwyd soffistigedig a threfnus sy’n seiliedig ar HACCP.\nC. Dim ond adrannau penodol o MyHACCP fydd yn ddefnyddiol i mi. Oes modd i mi ddefnyddio’r adrannau hyn yn unig?\nA. Oes. Mae’n bosibl eich bod eisoes wedi datblygu’r mwyafrif o’ch rheolaethau HACCP a’ch bod am ddefnyddio adrannau penodol o MyHACCP i’ch helpu ar hyd y ffordd. Gallwch hefyd ddarllen yr adran "Cymorth" a’r canllawiau ar MyHACCP, neu lawrlwytho rhai o’r dogfennau defnyddiol.\nC. A fydd cwblhau MyHACCP yn golygu fy mod yn cydymffurfio â deddfwriaeth?\nA. Nid yn awtomatig. Bydd MyHACCP yn eich helpu i ddadansoddi’r peryglon sy’n gysylltiedig â’ch cynnyrch mewn ffordd strwythuredig. Bydd hefyd yn eich helpu i ddatblygu eich rheolaethau mewn ffordd systematig. Bydd ansawdd eich rheolaethau yn dibynnu ar yr hyn sy’n cael ei gofnodi ar MyHACCP a bydd eu heffeithiolrwydd yn dibynnu ar sut ydych chi’n eu gweithredu a’u cynnal. Rydym yn hyderus y bydd dilyn fformat MyHACCP yn arwain at sefydlu system rheoli diogelwch bwyd gadarn a dangos eich bod yn cydymffurfio â’r gofyniad cyfreithiol sy’n mynnu bod gennych system rheoli diogelwch bwyd sy’n seiliedig ar HACCP ar waith.\nC. Mae gen i fwy nag un cynnyrch, ac mae angen i mi gynnal mwy nag un astudiaeth. Oes modd i mi wneud hyn?\nA. Oes. Dechreuwch astudiaeth newydd ar gyfer y cynnyrch nesaf. Os yw’r wybodaeth gyffredinol am eich busnes yn yr astudiaeth gyntaf yr un peth, gallwch gopïo’r astudiaeth flaenorol, rhoi enw iddi a newid yr wybodaeth am y cynnyrch.\nC. Oes modd i mi newid fy nghynllun HACCP ar ôl ei gynhyrchu?\nA. Oes. Mewngofnodwch ar MyHACCP a dewis yr astudiaeth berthnasol. Bydd modd i chi newid unrhyw wybodaeth flaenorol.\nC. Am faint o amser fydd fy nghynllun HACCP yn cael ei gadw ar-lein gan yr ASB?\nA. Bydd eich cynllun ac unrhyw astudiaethau sydd wedi’u harbed yn cael eu cadw am 36 mis o ddyddiad cwblhau’r cynllun.\nC. Pam ydych chi’n gofyn am fy nghyfeiriad e-bost?\nA. Os bydd angen i chi ailosod eich cyfrinair neu os ydych chi’n cael problemau gyda’ch cyfrinair, bydd MyHACCP yn cysylltu â chi drwy’ch cyfeiriad e-bost.\nC. Oes modd i mi gysylltu â rhywun i gael help ar ddefnyddio’r wefan?\nA. Mae croeso i chi gysylltu â’r tîm HACCP drwy’r cyfeiriad e-bost canlynol:\nC. Pwy fydd yn gallu fy helpu i ddatblygu cynnwys fy system rheoli diogelwch bwyd sy’n seiliedig ar HACCP?\nA. Mae’r Asiantaeth o’r farn y gallwch ddatblygu’r rhan fwyaf, neu bob un, o’ch rheolaethau HACCP eich hun drwy ddefnyddio MyHACCP. Fodd bynnag, mae llawer o fusnesau bwyd yn derbyn cyngor da gan sefydliadau masnach a’r diwydiant neu gan swyddogion diogelwch bwyd eu cynghorau lleol. Mae busnesau eraill yn ceisio cyngor gan ymgynghorwyr diogelwch bwyd annibynnol.\nC. A fydd MyHACCP yn gwneud popeth sydd ei angen i ddatblygu fy nghynllun HACCP?\nA. Bydd MyHACCP yn eich arwain drwy’r broses HACCP mewn ffordd systematig, sy’n golygu na fydd angen i chi ymchwilio sut i greu system rheoli diogelwch bwyd a chynhyrchu’r dogfennau cysylltiedig. Dylai hyn arbed cryn dipyn o amser i chi. Er hynny, nid oes modd i MyHACCP wneud yr holl waith meddwl sydd angen i chi ei wneud. Chi sy’n adnabod eich cynnyrch, eich proses a’ch cwsmeriaid. Pan fyddwch chi’n cyrraedd rhai adrannau yn MyHACCP, bydd angen i chi allgofnodi e.e. i greu siart lif syml o’ch proses weithgynhyrchu neu i feddwl am y mathau o beryglon sy’n bresennol a pha reolaethau diogelwch bwyd y mae gofyn eu rhoi ar waith.\nC. Faint o amser fydd gweithio drwy MyHACCP yn ei gymryd?\nA. Bydd hyn yn dibynnu ar nifer o ffactorau, gan gynnwys eich gwybodaeth am reolaethau sy’n seiliedig ar HACCP, pa mor gymhleth yw’r cynnyrch a’r broses, a nifer y cynhyrchion sydd gennych chi. Er hynny, rydym yn hyderus y bydd MyHACCP yn arbed amser i chi gan fod yr adnodd yn eich arwain drwy’r broses o greu mesurau rheoli sy’n seiliedig ar HACCP mewn ffordd hawdd a systematig ac yn cynnig canllawiau a dogfennau templed defnyddiol ar hyd y ffordd.\nC. A oes rhagor o wybodaeth ar gael i’m helpu i greu system rheoli diogelwch bwyd sy’n seiliedig ar HACCP?\nA. Mae gan MyHACCP adran "Cymorth" a dolenni i ragor o wybodaeth os oes angen gwybodaeth neu eglurhad pellach arnoch, yn ogystal â dolenni defnyddiol i wefannau eraill.\nC. A oes rhaid i mi ddefnyddio MyHACCP?\nA. Nac oes. Cafodd yr adnodd hwn ei greu gan fod ymchwil yn dangos nad oes gan lawer o fusnesau bach sy’n cynhyrchu bwyd yr adnoddau neu’r gallu technegol i gasglu’r holl wybodaeth sydd ei hangen arnynt i greu system rheoli diogelwch bwyd gadarn sy’n seiliedig ar HACCP. Gallai adnoddau eraill a phobl sydd â gwybodaeth arbenigol am HACCP eich helpu i greu rheolaethau sy’n seiliedig ar HACCP ar gyfer eich busnes.


Y Mentrau Iaith yn gwobrwyo gwaith arbennig\nAr Ddydd Rhyngwladol Gwirfoddolwyr, Rhagfyr 5ed 2019, hoffai’r Mentrau Iaith gyhoeddi enwau’r 3 sydd wedi cyrraedd rhestr fer categori Gwirfoddolwyr yng Ngwobrau’r Mentrau Iaith;\nDechreuodd Lloyd Evans ddysgu Cymraeg fel ail iaith yn Ysgol Gyfun Maesteg. Dewisodd astudio Cymraeg fel TGAU a Lefel A oherwydd ei fod yn falch o'i Gymraeg ac yn mwynhau dysgu ieithoedd. Ar ôl llwyddo yn y Brifysgol, symudodd yn ôl i'r sir a chwilio am gyfleoedd i gymdeithasu yn Gymraeg gyda Menter Bro Ogwr.\nWedi cyfnod o wirfoddoli’n achlysurol gyda’r fenter, ymunodd gyda’r tîm fel gweithiwr ieuenctid. Ar ôl symud ymlaen yn ei yrfa fel cyfieithydd, mae Lloyd yn parhau i wirfoddoli gyda’r fenter fel aelod o’r bwrdd ac erbyn hyn yn gadeirydd y fenter. Mae Lloyd yn awyddus i sicrhau cyfleoedd i'r Gymraeg o fewn y sir ac yn credu'n gryf iawn ym mhwysigrwydd gwaith y Fenter i gyflawni hyn.\nDaeth Catherine Gent fel rhiant at sesiynau Sblash a Chân y fenter ym mhwll nofio Caerffili. Ar ôl mynychu ddwy waith gyda’i phlant cynigiodd ei hun fel arweinydd gwirfoddol i’r sesiynau. Mae Catherine yn bersonoliaeth bywiog a chyfeillgar sydd yn denu pobl i’r sesiynau, mae ganddi ffordd naturiol o gyfathrebu gyda rhieni a babis. Mae ganddi frwdfrydedd at yr iaith ac at waith Menter Caerffili.\nDywed Catherine; “Cefais gyfle i ddod yn wirfoddolwr gyda Menter Caerffili ym mis Hydref 2018. Rwyf yn arwain eu sesiynau Sblash a Chân yn y pwll yn y Ganolfan Hamdden leol yng Nghaerffili. O ganlyniad rhoddodd yr hyder i mi gychwyn busnes fy hun o'r enw Halibalŵ a chynnig gwasanaeth cerddorol sy'n hyrwyddo'r iaith Gymraeg i blant ifanc a'u rhieni/gofalwyr. Rwy'n hynod o ddiolchgar iddynt am y cyfle anhygoel hwn.”\nMae’r fenter yn Sir Conwy wedi enwebu aelodau eu bwrdd i'r wobr i gydnabod eu cyfraniad at ddatblygu cynllun pryniant ac adnewyddu yr Hen Fanc HSBC i fod yn gartref newydd i Fenter Iaith Conwy. Cynorthwyodd aelodau’r bwrdd y Prif Swyddog wrth fynd ati gyda’r gwaith ceisiadau a thendrau a chynnig help llaw, o beintio waliau i osod lloriau.\nDywedodd Huw Prys Jones, cadeirydd y bwrdd cyfarwyddwyr; “Dwi ar y bwrdd cyfarwyddwyr ers rhyw ddeg mlynedd rwan ac yn falch iawn o’r cyfle i gyfrannu at gymdeithas ag i wneud gwahaniaeth. O fy safbwynt i yn bersonol mae o’n gweithio’n dda achos mod i'n hunangyflogedig, adref ar fy mhen fy hun, mae’n dda i mi ddod allan i gyd weithio efo gwahanol bobl. Dwi’n lwcus mod i'n gymharol hyblyg efo fy ngwaith fel mod i'n gallu dod i wahanol gyfarfodydd, weithiau ar fyr rybydd.\nMae’n siŵr bod ‘na lot fawr o bobl allan yna buasai’n falch o’r cyfle i wirfoddoli felly’r neges iddyn nhw ydy bod yna lawer iawn o fudiadau buasai’n gwerthfawrogi’ch help yn fawr. Does dim rhaid iddo fod yn bwysau mawr... mae cyfraniad pob awr yn gallu cyfri i waith fel hyn.”\nMae’r enwebai hyn wedi rhoi eu hamser yn wirfoddol i helpu eu menter mewn sawl gwahanol ffordd ac mae eu cyfraniad yn amhrisiadwy. Noddir y categori gan Gyngor Gweithredu Gwirfoddol Cymru (WCVA) sy’n cefnogi a chynrychioli’r trydydd sector yng Nghymru ac yn gwerthfawrogi cyfraniad gwirfoddolwyr sy’n gwneud gwaith y Mentrau Iaith yn bosib.\nYnghyd â chategorïau ‘Cydweithio a Phartneriaid’, ‘Digwyddiad’, ‘Technoleg’ a ‘Datblygiad Cymunedol’, bydd yr enillwyr yn cael eu cyhoeddi yn Noson Dathlu’r Mentrau Iaith yng Ngwesty’r Marine Aberystwyth ar Ionawr 22ain, 2020. Bydd rhestrau byr ar gyfer y categorïau eraill yn cael eu rhyddhau ym mis Ionawr wrth arwain at y noson fawreddog.\nDywedodd Gweinidog y Gymraeg, Eluned Morgan: “Llongyfarchiadau i bawb sydd wedi cael eu henwebu i dderbyn gwobr. Rydyn ni’n buddsoddi dros £2.5 miliwn yn y Mentrau Iaith drwy’r Grant Hybu a Hyrwyddo’r Gymraeg. Heb gymorth gwirfoddolwyr, ni fydd modd i’r Mentrau Iaith gynnig yr amrywiaeth helaeth o ddigwyddiadau trwy Gymru i gyd. Mae’r digwyddiadau ac ymyraethau hyn yn holl bwysig wrth sicrhau dyfodol yr iaith Gymraeg. Diolch i bawb am eu hymroddiad.”\nO wirfoddoli'n achlysurol i fod yn aelod o bwyllgor ardal - gallwch ddarganfod y gwahanol ffyrdd o wirfoddoli gyda'r Mentrau Iaith drwy fynd i www.mentrauiaith.cymru/gwirfoddoli\nYmateb chwyrn Trydar i erthygl yn y Western Mail\non 25/01/2016 - 08:16 pm\non 25/02/2016 - 04:53 pm\nCythral Canu Cân i Gymru\non 04/03/2016 - 06:04 pm\nCyhoeddi neges ewyllys da yr Urdd 2016\non 18/05/2016 - 11:56 am


Caeau Syrthfa, Pontyberem, Sir Gaerfyrddin SA15 5AD\nMae'r safle wedi'i leoli tua 250 metr i'r dwyrain o bentref Pontyberem yng Nghwm Gwendraeth, gyferbyn â'r clwb rygbi lleol. Mae'r safle'n estyn am 7.60 hectar/18.8 erw a deellir ei fod yn safle hen bwll glo gyda thomenni glo. Mae hen reilffordd yn mynd ar hyd y ffin ddeheuol ac ar ffin ogleddol y safle ceir Afon Gwendraeth Fawr. Ar y cyfan, mae lefelau'r daear ar y safle yn mynd i lawr o'r gogledd i'r de ac mae'r rhan fwyaf o'r safle'n cael ei disgrifio fel 'tomen' lo llawn llystyfiant. Mae tri llwybr troed cofrestredig yn croesi'r safle, un i'r gogledd ar hyd yr afon a'r ddau arall i'r de.


Taith Ysgyryd Fawr mynydd y mythau a'r chwedlau | National Trust\nLlanddewi Skirrid, Abergavenny, NP7 8AP\nPellter 4 milltir (6.4 cilomedr)\nMap Landranger 161; Explorer 13\nSugar Loaf and Usk Valley Monmouthshire\nGorffennwch eich heic i’r copa ar hyd crib hir Ysgyryd Will Lewis\nMaes parcio ar y B4521, cyfeirnod grid: SO328164\nO’r bwrdd croeso yn y maes parcio, ewch ar hyd y llwybr troed i drac graean sy’n arwain i’r goedwig drwy giât mochyn ar ben y llethr. Dilynwch y llwybr amlwg i fyny’r allt nes eich bod yn cyrraedd giât bren mewn wal cerrig sych ar ben uchaf y goedwig. Trowch i’r chwith a dilynwch y llwybr troed sy’n mynd o amgylch ochr y bryn.\nEnw arall ar Ysgyryd Fawr (Skirrid Fawr yn Saesneg) yw’r Mynydd Sanctaidd neu’r Bryn Cysegredig. Enw sy’n disgrifio siâp y bryn yw Ysgyryd am ei fod yn air am rywbeth sydd wedi crynu neu dorri’n chwilfriw. Yn ôl y chwedl, credir bod rhan o’r mynydd wedi torri’n rhydd ar eiliad croeshoelio Crist.\nPan gyrhaeddwch ddiwedd y bryn dilynwch y llwybr troed ar ochr ddwyreiniol yr Ysgyryd gyferbyn â chamfa sy’n arwain i fyny i’r copa a’r piler triongli.\nMae’r eglwys ar y copa yn dyddio nôl i’r oesoedd canol. Defnyddiwyd yr Eglwys Gatholig yn ystod yr 17eg ganrif fel lleoliad dirgel i weinyddu’r offeren yn ystod cyfnod o erledigaeth.\nO’r pwynt trig, anelwch i gyfeiriad y de, lawr y grib, nes cyrraedd y mynegbost.\nO’r mynegbost, dilynwch y llwybr sy’n eich hebrwng lawr i’r tir coediog, a dychwelwch i’r maes parcio.\nAr y chwith wrth i chi gerdded nôl lawr drwy’r tir coediog, fe welwch safle’r ysgol goedwig, lle mae disgyblion o ysgolion lleol yn dod i ddysgu am fyd awyr agored a chael hwyl.\nTraciau graean, mwd a llwybrau gwair. Dringfeydd a disgynfeydd serth.\nCaniateir cŵn, ond rhaid eu cadw dan reolaeth gadarn.\nGorsaf Y Fenni 4 milltir (6.4km).\nFfordd yr A465 Henffordd, heibio i gyrion Y Fenni. Troi i’r chwith ar y B4521, hen ffordd Trefynwy, mae’r maes parcio 1.5 milltir (2.4km) ar y chwith.\nGorsaf bysiau Y Fenni 3 milltir (4.8km).\nCaniateir cŵn, ond rhaid eu cadw dan reolaeth gadarn


Niwl Ddoe (9781800991033) | Geraint V. Jones | Y Lolfa\nCorff gwraig yn y Ddyfrdwy a thrasiedi yn Llŷn, nofel goll, dyddiadur cudd, dryswch yn achau'r teulu. Mae rhyw ddirgelwch neu gyfrinach yng ngorffennol pob un ohonom ond unlle'n fwy nag ym mywyd yr awdures fyd-enwog Veronique ac yn hanes teulu Sisial y Traeth yn Abersoch. Mae sawl dirgelwch i'w ddatrys, ym marn y gohebydd Huw Peris, ond a fydd ymyrryd yn costio'n ddrud iddo?\nNofel swmpus, ym mhob ystyr o'r gair. - Aled Islwyn, Cylchgrawn Barn\n"Mae'n debyg bod y ferch maen nhw rŵan wedi gallu rhoi enw i'w chorff hi, wedi cael ei hamau, dro'n ôl, o fod wedi lladd ei gŵr - ei phartner yn hytrach - trwy ei wthio dros ochor eu cwch i'r môr. Ond fe fethodd yr heddlu â phrofi dim yn ei herbyn hi. A rŵan mae hi ei hun wedi marw, a hynny o dan amgylchiadau amheus, a dweud y lleiaf."\nCorff gwraig ifanc yn Afon Ddyfrdwy a thrasiedi arall ger Trwyn Cilan yn Llŷn. Nofel goll... dyddiadur cudd... dryswch yn achau'r teulu. Mae rhyw ddirgelwch neu gyfrinach yng ngorffennol pob un ohonom, ond gan neb yn fwy na'r awdures fyd-enwog Veronique a theulu ifanc Sisial y Traeth yn Abersoch. Ym marn y gohebydd Huw Peris mae yma fwy nag un dirgelwch i'w datrys, ond a oes peryg i'w ymyrraeth gostio'n ddrud iddo yntau hefyd?


Ail lyfr am ferched Cymru i ysbrydoli plant | Y Lolfa\nAil lyfr am ferched Cymru i ysbrydoli plant\nYr wythnos hon cyhoeddir Genod Gwych a Merched Medrus 2 gan Medi Jones-Jackson. Mae’r ail lyfr yn dilyn llwyddiant ysgubol y cyntaf, a gyhoeddwyd yn 2019 ac a gyrhaeddodd restr fer Gwobrau Tir na n-Og 2020 yn ogystal â rhestr fer Llyfr y Flwyddyn 2020.\nMae Genod Gwych a Merched Medrus 2 yn cofnodi hanes 12 merch ysbrydoledig arall o Gymru ac mae’r awdures yn gobeithio bydd darllenwyr ifanc ar draws Cymru yn ymfalchïo yn ein hanes ni fel cenedl.\nMeddai Medi Jones-Jackson, “Mae’r ail gyfrol wedi rhoi’r cyfle i fi gynnwys rhai merched nad oedd gofod i’w cynnwys yn y gyfrol gyntaf – fel Cranogwen a Vulcana, dwy ddynes gryf. Rwy wedi ceisio cynnwys merched o feysydd gwahanol, o gyfnodau gwahanol drwy hanes ac o wahanol rannau o Gymru. Rwy’n falch iawn o gynnwys Annie Atkins o Ddolwyddelan yn y gyfrol yma gan fy mod i’n ffan enfawr o’i gwaith hi. Rwy’n gobeithio drwy gynnwys ystod eang o ferched bydd rhywun yn berthnasol i bawb, ac yn ysbrydoli’r darllenydd – dyna beth sy’n bwysig. Fel y gyfrol gyntaf, mae Genod Gwych a Merched Medrus 2 yn llawn ffeithiau lloerig a wacky.”\nCeir hanes bywyd a ffeithiau diddorol am Vulcana, Ann Pettitt, Cranogwen, Lowri Morgan, Mary Vaughan Jones, Rachel Rowlands, Margaret Haig Thomas, Annie Atkins, Mary Quant, Shirley Bassey, Lucy Thomas, Meena Upadhyaya. Mae’r casgliad yn amrywio o ran lleoliad daearyddol a meysydd gwahanol gan gynnwys chwaraeon, gwyddoniaeth, llên, ffasiwn a cherddoriaeth. Mae pob un wedi cyflawni campweithiau yn eu meysydd penodol. Mae gweithgareddau llawn hwyl a lliwgar ar ddiwedd y gyfrol, sy’n cynnwys posau, holiadur, chwilair a chelf.\nCafodd Medi ei hysbrydoli’n wreiddiol wrth ddarllen stori cyn gwely i’w merch Anest, a oedd yn 6 oed ar y pryd. Cafodd ei hannog i ysgrifennu’r llyfr cyntaf gan ffrind ar ôl iddi gwyno ar Facebook am y diffyg a’r bwlch yn farchnad. Mae’n gyflwyniad perffaith i rai o ferched blaenllaw Cymru a wnaeth anelu’n uchel, cyrraedd y brig a newid siâp ein cenedl.\nMae’r llyfr wedi’i ddylunio’n ddifyr ac yn lliwgar gan Dyfan Williams ac mae lluniau cartŵn Telor Gwyn yn ychwanegu at naws chwareus a hwyliog y gyfrol. Yn debyg i’r gyfrol gyntaf, rhestrir enwau rhai o ferched Cymru ar ddechrau ac ar ddiwedd y llyfr, ar ôl ymgyrch casglu enwau ar ddechrau’r gwanwyn eleni.\n“Mae wedi bod yn brofiad hollol arallfydol gweld llwyddiant y gyfrol cyntaf. Rwyf wedi bod wrth fy modd yn gweld sut mae ysgolion wedi ymateb a chlyfrwch athrawon yn creu rhith o weithgareddau yn seiliedig ar Genod Gwych a Merched Medrus. Dwi mor falch fy mod i wedi taro’r e-bost gyda’r syniad gwreiddiol at y Lolfa – mae’r profiad wedi newid fy myd i, ac wedi dangos bod cymryd siawns weithiau yn talu ffordd.”


> Adnoddau > adennill > sut i adennill ffotograffau o Nexus 7\nErs y diweddariad o Android 4.4 KitKat, mae llawer o berchnogion Nexus 7 yn dal i aros i dderbyn y newyddion diweddaraf am eu tabledi Nexus 7. Beth bynnag, yn y pen draw bydd Google yn gadael y KitKat dod i bawb sy'n defnyddio'r Nexus 7. Felly, nid oes unrhyw bryder, ac mae'r amser yn agos iawn. Yma, gadewch i ni sôn am y golled o luniau ar y Nexus 7.\nBeth ddylech chi ei wneud pan oedd rydych chi wedi'u dileu lluniau ar Nexus 7?\nLluniau eithaf gwerthfawr, yn enwedig y rhai a cymerasoch am rai eiliadau. Pan roedd ddamweiniol ei ddileu hwy ar Nexus 7, nid oes angen ichi beio'ch hun mor galed, dod o hyd i benderfyniad yn lle hynny.\nCyntaf a phwysig: Roi'r gorau i ddefnyddio Nexus 7 ar unwaith ar ôl colli y lluniau. Gallai unrhyw weithrediad ar y ddyfais yn cynhyrchu data newydd, a gellir disodli'r ffotograffau wedi'u dileu a eu gwneud yn amhosibl i adfer y data newydd.\nAil: Dod o hyd i arf adfer llun Nexus 7 a dechrau perfformio adferiad cyn gynted â phosibl. Mae gennych gyfle gwych i adfer ffotograffau wedi'u dileu o'r 7 Nexus cyn ydynt yn disodli hyd. Wondershare Dr.Fone for Android(Android Data Recovery) gall fod yn opsiwn dymunol, os nad oes gennych un.\nWneud yn awr: lluniau adennill eu dileu o'r Nexus mewn camau 3\nBaratoi gwaith: lawrlwytho fersiwn prawf o'r meddalwedd adfer llun Nexus 7 am ddim isod.\nNodyn: Mae adferiad llun hwn Nexus 7 yn eich galluogi i adennill data yn fwy na lluniau. Hefyd gallwch ei ddefnyddio i adfer colli fideos, cerddoriaeth a dogfennau eraill roeddech chi wedi cadw ar y Nexus 7 a dyfeisiau Android mwy eraill (gweld y rhestr o ddyfeisiau cefnogi ac Android yma).\nCam 1. Galluogi USB difa chwilod ar eich 7 Nexus\nCam hwn yn angenrheidiol ar gyfer holl dabledi Nexus 7. Os rydych chi eisoes wedi galluogi hynny, gallwch neidio i'r cam nesaf. Os nad ydych, gallwch wneud hynny bellach. Bydd yn ychydig yn wahanol am ei bennu ar dabledi Nexus 7 rhedeg gyda gwahanol fersiynau Android.\nAr gyfer Android 3.0 i 4.1: Ewch i'r gosodiadau < opsiynau datblygwr < gwiriad USB difa chwilod\nAr gyfer Android 4.2 neu newyddach: Ewch i'r gosodiadau < Am ffôn < Tap adeiladu nifer ar gyfer sawl gwaith nes cael nodyn ydych dan weinyddiaeth amddiffyn datblygwr < ôl i leoliadau < opsiynau datblygwr < gwiriad USB difa chwilod\nCam 2. Lansio'r rhaglen a sganio eich 7 Nexus\nAr ôl galluogi USB difa chwilod, Wondershare Dr.Fone for Android yn rhedeg ar y cyfrifiadur a chael y tabled Nexus 7 sy'n gysylltiedig. Os aiff popeth yn dda, byddwch yn gweld y ffenestr y rhaglen fel a ganlyn. Cliciwch ar y botwm cychwyn i ddechrau sganio eich 7 Nexus ar gyfer lluniau wedi'u dileu yn awr.\nCam 3. Gweld rhagolwg ac adennill ffotograffau gan eich 7 Nexus\nMae'r rhaglen yn perfformio sgan dwfn ar eich Nexus 7. Unwaith iddo stopio, gellir gweld rhagolwg data bob canfuwyd ar eich 7 Nexus, gan gynnwys lluniau yn cael eu dileu. Gwiriwch y categori oriel a Ticiwch yr eitemau rydych chi am. Yna cliciwch ar y botwm adfer , a gallwch arbed eich holl luniau wedi'u dileu ar y Nexus 7 gydag un clic.\nNodyn: ar iddynt un pryd, hefyd gallwch adfer ffeiliau eraill pan fydd angen. Ar gyfer defnyddwyr eraill ddyfais Android, gallwch gweld y rhestr o ddyfeisiau cefnogi yma i wirio os mae Wondershare Dr.Fone for Android yn gweithio ar gyfer eich dyfais.\nHwn yn ddefnyddiol i chi? Pam na llwytho i lawr fersiwn brawf isod am ddim i gael cynnig arni yn awr?


Rhaglen ar gyfer Pwyllgor Cynllunio ar Dydd Llun, 15fed Hydref, 2018, 1.00 y.h.\nDydd Llun, 15fed Hydref, 2018 1.00 y.h.\ntudalennau blaen y rhaglen PDF 139 KB\nRhaglen Gyflawn PDF 12 MB\ncofnodion wedi eu cyhoeddi PDF 120 KB\n· Y Cynghorydd Gruffydd Williams yn eitem 5.2 ar y rhaglen (cais cynllunio rhif C18/0614/43/LL) oherwydd ei fod yn fab i’r ymgeisydd.\n· Y Cynghorydd Owain Williams yn eitem 5.2 ar y rhaglen (cais cynllunio rhif C18/0614/43/LL) oherwydd ef oedd perchennog y safle.\n· Y Cynghorydd Berwyn Parry Jones yn eitem 5.4 ar y rhaglen (cais cynllunio rhif C18/0744/23/R3) oherwydd ei fod yn ffrindiau hefo perchennog y tir.\n· Y Cynghorydd Gruffydd Williams, (oedd yn aelod o’r Pwyllgor Cynllunio hwn), yn eitem 5.1 ar y rhaglen, (cais cynllunio rhif C18/0614/43/LL);\n· Y Cynghorydd Aled Wyn Jones, (nad oedd yn aelod o’r Pwyllgor Cynllunio hwn), yn eitem 5.2 ar y rhaglen, (cais cynllunio rhif C18/0614/43/LL);\n· Y Cynghorydd Dewi Roberts (nad oedd yn aelod o’r Pwyllgor Cynllunio hwn), yn eitem 5.3 ar y rhaglen, (cais cynllunio rhif C18/0715/39/LL);\n· Y Cynghorydd Gareth Griffith, (nad oedd yn aelod o’r Pwyllgor Cynllunio hwn), yn eitem 5.5 ar y rhaglen, (cais cynllunio rhif C18/0614/43/LL);\nBydd y Cadeirydd yn cynnig y dylid llofnodi cofnodion cyfarfod o’r pwyllgor hwn a gynhaliwyd 24ain o Fedi 2018 fel rhai cywir\nLlofnododd y Cadeirydd gofnodion cyfarfod blaenorol y pwyllgor hwn a gynhaliwyd ar 24 Medi 2018, fel rhai cywir.\nRhif Cais C18/0023/42/LL - Tynpwll Cottage, Lon Ty'n Pistyll, Nefyn - Adroddiad Diwygiedig 11.10.18 PDF 104 KB\nDymchwel uned storio bresennol ac adeiladu 2 uned wyliau (cais diwygiedig)\n(a) Ymhelaethodd y Rheolwr Cynllunio ar gefndir y cais, gan atgoffa’r aelodau bod penderfyniad wedi ei wneud ym Mhwyllgor 25 Mehefin i ohirio’r penderfyniad er mwyn derbyn mwy o wybodaeth am effaith gronnol unedau gwyliau'r ardal y cais. Ategwyd bod y cais yn ymwneud a dymchwel sied bresennol ac adeiladu 2 uned gwyliau unllawr. Nodwyd bod adroddiad diwygiedig wedi ei ddosbarthu i’r aelodau.\nO ran egwyddor y datblygiad nodwyd bod Polisi TWR 2 CDLL yn gefnogol i ddatblygu llety gwyliau parhaol newydd gyda gwasanaeth neu rai hunanwasanaeth, i drosi adeiladau presennol i lety o’r fath neu i ymestyn sefydliadau llety gwyliau sy’n bodoli.\nCyfeiriwyd at yr ychwanegiadau yn yr adroddiad diwygiedig gan dynnu sylw penodol at baragraffau 5.3 a 5.4 oedd yn ymwneud a gwybodaeth ychwanegol a gyflwynwyd gan yr asiant ynghyd a gwybodaeth a gasglwyd gan y swyddogion cynllunio oedd yn ymateb i bryder y pwyllgor am effaith gronnol datblygiadau llety gwyliau. Amlygwyd bod y paragraffau hyn yn egluro nad yw tai haf a llety gwyliau yn cael eu ystyried i fod yr un peth yn nhermau cynllunio ac felly anodd iawn yw rhoi ystyriaeth i dai haf wrth asesu effaith gronnol llety gwyliau. Cyfeiriwyd at wybodaeth yn yr adroddiad oedd wedi ei ddarparu gan Uned Trethi’r Cyngor ynglŷn â nifer unedau gwyliau hunangynhaliol plwyf Nefyn (oedd yn cynnwys Nefyn, Morfa Nefyn ac Edern). Atgoffwyd yr Aelodau bod materion megis mwynderau gweledol, cyffredinol a thrafnidiaeth eisoes wedi eu trafod ac felly tynnu sylw penodol yn unig at y wybodaeth ychwanegol a wnaed. 3.8% yn unig yw’r effaith gronnol o unedau gwyliau yn yr ardal yma.\n(b) Yn manteisio ar yr hawl i siarad nododd yr Aelod Lleol y prif bwyntiau canlynol:\n· Bod Cynghorwyr wardiau ffiniol yn rhannu ei bryderon\n· Nad oedd gwahaniaeth amlwg rhwng ystyr tai haf ac uned gwyliau. Nid yw’r diffiniad yn bendant bellach yn dilyn codi treth (hyd at 50%)\n· Gwelir cynnydd sylweddol mewn tai haf yn cael eu trosi yn unedau gwyliau er mwyn osgoi talu’r dreth a manteisio ar TWR 2 i godi mwy o unedau gwyliau mewn gerddi\n· Tŷ Haf yw Tŷ Haf sef tŷ sydd ddim ar gael i bobl leol ond yn gysylltiedig â chodi pris y farchnad sydd yn atal pobl fyw yn eu cynefinoedd\n· Bod mwy o lawer o niferoedd na’r hyn sydd wedi ei gynnwys yn yr adroddiad -Swyddogion heb gynnwys 318 o dai haf ychwanego sydd o fewn y plwyf ac ni oeddynt wedi ystyried perthynas pentref cyfagos Pistyll gyda Nefyn na datblygiad Natural Resources\n· Nid yw carfanau sefydlog wedi cael eu hystyried\n· Bod hyn yn creu effaith andwyol ar y defnydd o Gymraeg. Nifer siaradwyr Cymraeg wedi gostwng es y cyfrifiad diwethaf\n· A oes gwir angen unedau ychwanegol?\n· Beth yw gormodedd? Angen ffigwr pendant cyn gweithredu TWR 2\n· Nid yw ychwanegiad o ddau yn ymddangos yn llawer ond mae dau bob yn dipyn yn ychwanegu at y ... gweld y cofnod llawn ar gyfer eitem 5.1\nRhif Cais C18/0614/43/LL - Parc Carafanau a Cwrs Golff Gwynus, Pistyll, Pwllheli PDF 126 KB\nCynlluniau , eitem 5.2 PDF 3 MB\nLleisiwyd pryder gan yr Uned AHNE o safbwynt effaith ymestyn arwynebedd y safle a gosod 5 ... gweld y cofnod llawn ar gyfer eitem 5.2\nRhif Cais C18/0715/39/LL - 68, Cae Du Estate, Abersoch, Pwllheli PDF 95 KB\nEstyniad deulawr gromen, ffenestr gromen a balconi i'r blaen ac estyniad unllawr blaen i'r modurdy presennol ac addasiadau allanol i'r eiddo\nCynlluniau , eitem 5.3 PDF 1 MB\n(a) Ymhelaethodd y Rheolwr Cynllunio ar gefndir y cais, gan nodi mai cais ydoedd ar gyfer adeiladu estyniad deulawr gromen i sgwario blaen y tŷ, gosod ffenestr gromen a balconi ar y blaen ynghyd ac estyniad unllawr blaen i ardal y modurdy cysylltiol presennol. Eglurwyd bod yr eiddo yn sefyll ar lethr mewn rhes o dai preswyl, yng nghornel cul de sac lled fodern Ystâd Cae Du ac yn gyfochrog a thŷ Fferm draddodiadol Cae Du.\nByngalo gromen oedd yr eiddo dan sylw oedd o ddyluniad ychydig yn wahanol i weddill tai gromen y rhes, sydd eisoes a balconïau blaen uwchben modurdai integredig. Nodwyd y byddai’r bwriad yn golygu llenwi cornel de ddwyreiniol i sgwario’r tŷ gydag estyniad deulawr talcen gromen a chyflwyno ffenestr gromen a balconi i’r blaen. Er nad yw talcen yn nodwedd gyffredin yn y rhes dan sylw, ceir elfennau talcenni gwydr ar dai yn y cul de sac cyfochrog o fewn yr Ystâd, felly nid yw’n nodwedd gwbl ddieithr yn y cyffiniau. Nodwyd bod gweddill y tai yn y rhes yn cynnwys balconïau blaen ac yn nodwedd gyffredin ac amlwg iawn yn nyluniad tai’r ystâd, felly nid oedd pryder sylweddol am yr ychwanegiad.\nDerbyniwyd bod y tŷ yn weladwy o bellter oherwydd ei leoliad uchel, fodd bynnag o ystyried fod dyluniad y tŷ presennol yn wahanol i weddill y rhes a’r ffaith fod golygfeydd ohono mewn cyd-destun adeiledig ymysg tai o amrywiol ddyluniadau, ni ystyriwyd y byddai’r ymddangosiad yn cael ardrawiad arwyddocaol ar y strydwedd na thirlun yr AHNE.\nYng nghyd-destun materion cyffredinol a phreswyl amlygwyd bod gwrthwynebiadau wedi eu derbyn gan gymdogion ar sail goredrych, colli preifatrwydd, sŵn a thywyllu. Ystyriwyd oherwydd ongl gosodiad yr eiddo ni fyddai’r ffenestri blaen newydd yn wynebu Fferm Cae Du yn uniongyrchol. Nodwyd bod ffenestri ochr y cynnig yn cael eu newid, o ffenestri ystafelloedd gwely i ffenestri bychan ystafelloedd ymolchi felly yn hynny o beth yn welliant i’r gwrthwynebwyr ar y ddwy ochr, o’r hyn a brofir yn bresennol.\nOherwydd gwahaniaethau mewn lefel tir mae’r eiddo o flaen safle’r cais, sef byngalo 67 Cae Du, ar lefel llawer is gyda dim ond to’r adeilad yn weladwy o safle’r cais, felly ni fyddai ehangder ffenestri na’r balconi blaen yn cyfaddawdu eu preifatrwydd. Byddai golygfeydd o’r balconi yn edrych dros erddi agored a ffordd ystâd y cul de sac a dros ben to’r tŷ i’r blaen. Oherwydd gosodiad y tŷ i’r gogledd o eiddo Fferm Cae Du, a chwrs yr haul, ni ystyriwyd bod sail i’r honiad y byddai’r estyniad yn tywyllu eu heiddo.\nYstyriwyd fod y bwriad yn dderbyniol i’w ganiatáu o agwedd dyluniad, mwynderau gweledol, cyffredinol a thrafnidiaeth ac yn cydymffurfio gyda gofynion y polisïau perthnasol.\n(b) Yn manteisio ar yr hawl i siarad nododd yr Aelod Lleol a oedd yn gwrthwynebu’r cais y prif bwyntiau ... gweld y cofnod llawn ar gyfer eitem 5.3\nRhif Cais C18/0744/23/R3 - Tir ger Ystad Ddiwydiannol Cibyn, Caernarfon PDF 102 KB\nCreu maes parcio newydd, mynediad, golau stryd ynghyd á gwaith peirianyddol cysylltiedig\nAELODAU LLEOL: Cynghorwyr Berwyn Parry Jones a Jason Wayne Parry\nCynlluniau , eitem 5.4 PDF 3 MB\n(a) Ymhelaethodd yr Uwch Swyddog Rheolaeth Datblygu ar gefndir y cais, gan nodi mai cais llawn ydoedd ar gyfer creu cyfleuster parcio a rhannu ar gyfer gwaith adeiladu gorsaf bŵer Wylfa. Nodwyd y byddai’r cyfleuster ar gyfer oddeutu 153 o gerbydau sydd yn cynnwys parcio ar gyfer yr anabl, cerbydau trydanol a beiciau modur.\nCyfeiriwyd at y polisïau perthnasol oedd wedi eu nodi yn yr adroddiad. Adroddwyd bod y cyfnod ymgynghori cyhoeddus wedi dod i ben a bod un gwrthwynebiad wedi ei dderbyn ar sail byddai’r ffordd osgoi arfaethedig ar faes parcio yn cael effaith andwyol ar fusnes llety gwyliau Fferm Bodrual.\nO ran egwyddor y datblygiad a’r safle wedi ei leoli cyfochrog ond y tu allan i ffin datblygu Caernarfon fel y’i cynhwysir yn y CDLL mae Polisi PCYFF1 yn berthnasol yma ynghyd a pholisi PS12 a PS9. Wedi ystyried y polisïau hyn, ystyriwyd bod y bwriad yn dderbyniol mewn egwyddor gan fod y Cynllun Datblygu Lleol yn caniatáu’r fath datblygiad ar y llecyn tir yma ynghyd a’r ffaith ei fod wedi ei leoli gyferbyn a’r stad ddiwydiannol yn hanfodol gan ystyried ei agosatrwydd at hygyrchedd i’r rhwydwaith ffyrdd lleol a fydd yn gwasanaethu Wylfa.\nYng nghyd-destun mwynderau gweledol er bod y safle wedi ei leoli yng nghefn gwlad ystyriwyd y byddai ad-drawiad y ffordd osgoi yn llawer mwy ac ehangach nag ad-drawiad y maes parcio ar y tirlun lleol gan ystyried ei ddyluniad, cynllun tirlunio a graddfa’r bwriad o gymharu â dyluniad a graddfa’r ffordd osgoi.\nYng nghyd-destun mwynderau preswyl a chyffredinol nodwyd eisoes y bod gwrthwynebiad gan ddeiliad Fferm Bodrual sydd wedi ei leoli oddeutu 100m o safle cais. O fewn cyd-destun y cais, ystyriwyd na fydd creu maes parcio gyfochrog a stad ddiwydiannol ac i’r gorllewin o’r ffordd osgoi newydd yn mynd i greu cynnydd sylweddol mewn aflonyddwch sŵn nac ychwaith ar sail colli preifatrwydd gan ystyried y pellter sydd rhwng safle’r cais a’r annedd/llety gwyliau ynghyd a’r ffaith bod y ffordd osgoi wedi ei leoli rhwng y ddau safle.\n(b) Wrth ystyried materion priffyrdd amlygwyd yr angen i ddiweddaru’r ystyriaeth yma gan fod Llywodraeth Cymru wedi cadarnhau nad oedd ganddynt wrthwynebiad i’r cais yn ddarostyngedig i gynnwys amod priodol.\nAtegwyd bod yr argymhelliad wedi ei addasu i ddirprwyo’r hawl i Uwch Swyddog Cynllunio ganiatáu’r cais yn ddarostyngedig i dderbyn sylwadau ffafriol gan Cyfoeth Naturiol Cymru ac i’r amodau ychwanegol.\nMewn ymateb i gwestiwn petai Wylfa ddim yn digwydd, amlygodd y swyddog y byddai’r maes parcio ar gael i’r cyhoedd.\n(ch) Yn ystod y drafodaeth ddilynol nodwyd y sylwadau canlynol gan aelodau:\n· Pryder am ddiogelwch cadw ceir yn y maes parcio am gyfnod hir\n· Bod angen rheolaeth a goruchwyliaeth ar y safle i atal teithwyr\n· Croesawu adnodd Parcio a Rhannu\n· Bod angen lleol ar y ddarpariaeth\n· Croesawu darpariaeth cerbyd trydan\n· A oes cyfiawnhad dros ddatblygu ... gweld y cofnod llawn ar gyfer eitem 5.4\nRhif Cais C18/0780/20/LL - Fferm Plas Llanfair, Ffordd Caernarfon, Y Felinheli PDF 140 KB\nY cefndir i eitem 5.5\nGweddarllediad ar gyfer 5.5\nMae polisi PS14 o’r Cynllun Datblygu Lleol hefyd yn adlewyrchu amcanion Polisi TWR5 ar sail graddfa a diogelu mwynderau gweledol. Atgoffwyd yr Aelodau, er i’r safle sefyll yng nghornel cae agored ei natur ar arfordir ger glannau'r Fenai er gwaethaf ... gweld y cofnod llawn ar gyfer eitem 5.5


Rhagymadrodd | General Pharmaceutical Council\nLawrlwythwch ein hadroddiad blynyddol llawn PDF\nAdroddiad blynyddol cymhwyster i ymarfer\nEin gofynion o ran adrodd\nDatganiadau ariannol ar gyfer y flwyddyn a ddaeth i ben 31 Mawrth 2018\nGan ein Cadeirydd, Nigel Clarke, a’n Prif Weithredwr, Duncan Rudkin\nDros y flwyddyn ddiwethaf, rydym wedi cychwyn ar ein gwaith o ddatblygu gweledigaeth 10 mlynedd ar gyfer rheoli fferylliaeth. Mae’n amlwg i ni y bydd angen i ni weithio’n wahanol dros y 10 mlynedd nesaf – mewn ymateb i newidiadau mewn fferylliaeth, iechyd a gofal cymdeithasol a’r amgylchedd ehangach y gweithiwn ynddo.\nGallai datblygiadau allanol, fel Brexit, gael effaith sylweddol. Yn agosach at gartref, rydym yn disgwyl gweld newidiadau yn ein cyfrifoldebau, wrth i bedair adran iechyd y DU barhau â’u gwaith o ailgydbwyso deddfwriaeth meddyginiaethol a rheoliadau fferyllol.\nMae gan weithwyr fferyllol proffesiynol a fferyllfeydd rolau newydd a mwy sylweddol yn y gwaith o reoli iechyd pobl. Mae’r cynnydd mawr yn y nifer o bresgripsiynwyr fferyllol ar ein cofrestr yn un enghraifft o hyn. Mae’r nifer wedi mwy na dyblu ers 2016, ac wedi cynyddu gan 26% yn 2018/19 yn unig. Mae llywodraethau a systemau iechyd ledled Prydain wedi buddsoddi mewn nifer o swyddi presgripsiynu fferyllol newydd, gan gynnwys mewn ymarfer cyffredinol.\nOnd dim ond os bydd gan gleifion a’r cyhoedd ffydd yn y gofal maen nhw’n ei dderbyn gan weithwyr fferyllol proffesiynol a fferyllfeydd y gellir cyflawni’r rolau a’r cyfrifoldebau newydd hyn. Mae’r cyhoedd eisiau gwybod bod gan bob aelod o’r tîm fferyllol y sgiliau, y wybodaeth a’r profiad cywir i allu rhoi gofal diogel ac effeithiol iddyn nhw, a’u bod yn gweithio mewn amgylcheddau sy’n eu helpu nhw i gyflawni hyn.\nY man cychwyn ar gyfer hyn yw sicrhau bod gweithwyr fferyllol yn derbyn yr addysg a’r hyfforddiant cywir i’w galluogi i ddiwallu anghenion cleifion a’r cyhoedd yn hyderus. I gyflawni hyn, rydym yn parhau â’n rhaglen waith i foderneiddio safonau hyfforddiant ac addysg y tîm fferyllol.\nYn ystod y flwyddyn, cyhoeddom safonau newydd a fframwaith newydd ar gyfer hyfforddiant ac addysg cychwynnol presgripsiynwyr fferyllol. Ac yn ystod chwarter cyntaf 2019, gofynnon am farn ar newidiadau sylweddol i hyfforddiant ac addysg cychwynnol fferyllwyr.\nRydym yn gwybod bod rhai o’r cynigion a wnaethom yn ein hymgynghoriad ar hyfforddiant ac addysg cychwynnol fferyllwyr yn heriol mewn sawl ffordd, ac yn golygu dewisiadau anodd o bosibl. Ond credwn hefyd mai nawr yw’r amser i ni feddwl mewn ffordd arloesol ynghylch sut mae angen i hyfforddiant ac addysg newid er mwyn i fferyllwyr y dyfodol feddu ar yr arfau cywir i gyflawni’r rolau fydd angen iddyn nhw eu cyflawni. Byddwn yn parhau i weithio’n agos gyda’n holl randdeiliaid allweddol dros y flwyddyn nesaf i ganfod y ffordd orau ymlaen.\nRydym yn gwybod bod y cyhoedd hefyd am wybod bod y gweithwyr fferyllol proffesiynol sydd ar ein cofrestr yn parhau i feddu ar y sgiliau a’r wybodaeth angenrheidiol dryw gydol eu gyrfa. At y perwyl hwn, rydym wedi cyflwyno’r broses ailddilysu. Ym mis Hydref 2018, cyflwynodd y grŵp cyntaf o fferyllwyr a thechnegwyr fferyllol eu cofnodion ailddilysu gyda’u cais i adnewyddu aelodaeth. Dyma garreg filltir arwyddocaol yn y gwaith o gynyddu ffydd y cyhoedd bod fferyllwyr a thechnegwyr fferyllol yn cynnal safonau ymarfer uchel, ac yn parhau i’w gwella.\nEin nod yw bod ailddilysu yn cynnig dull hollbwysig i adfyfyrio a dysgu gan weithwyr fferyllol proffesiynol, a gwella gofal yn barhaus. Eleni, ymunom gyda’r Gymdeithas Fferyllol Frenhinol a Chymdeithas Technegwyr Fferyllol y DU i gyhoeddi adnodd adfyfyrio a dysgu i helpu pobl ymhob rhan o'r maes fferyllol i ddysgu’r gwersi a gododd o adroddiad Panel Annibynnol Gosport.\nMae’r adnodd dysgu yn pwysleisio’r angen i adfyfyrio ar yr hyn a ddigwyddodd, a dysgu ohono, er mwyn sicrhau na fydd y methiannau mewn gofal yn digwydd eto. Rydym wedi annog gweithwyr fferyllol proffesiynol i’w ddefnyddio’n sail i’r cofnod adfyfyriol y mae gofyn iddyn nhw ei greu yn rhan o’u gweithgareddau ailddilysu.\nMae datblygu ein dull rheoleiddio ac arolygu fferyllfeydd cofrestredig wedi bod yn ffocws pwysig yn ystod y ddeuddeng mis diwethaf. Mae ein dull newydd, a gytunwyd gan ein cyngor llywodraethu yn Rhagfyr 2018, yn cynnwys nifer o newidiadau gweithredol. Bydd y rhain yn ein helpu i ddarparu mwy o sicrwydd i’r cyhoedd bod gwasanaethau fferyllol yn ddiogel ac yn effeithiol, ym mha ffordd bynnag y cânt eu trefnu a’u cyflawni.\nDrwy’r ymgynghoriad a gynhaliom, clywom fod cleifion a’r cyhoedd yn cefnogi’r newidiadau hyn, sy’n cynnwys symud tuag at arolygiadau heb rybudd a gwneud adroddiadau arolygu’n rhai cyhoeddus.\nRydym hefyd wedi cyflwyno canllawiau newydd ar gyfer perchnogion fferyllfeydd. Mae’r rhain yn nodi’r hyn y mae gofyn iddyn nhw ei wneud i sicrhau tîm fferyllol diogel ac effeithiol ac i sicrhau bod staff cymorth fferyllol yn cael eu hymbweru ac yn alluog i ddiogelu iechyd, diogelwch a lles y cyhoedd.\nWrth edrych tua’r dyfodol, rydym yn disgwyl y bydd y flwyddyn nesaf yn un fydd yn gweld mwy o ddatblygu a chynnydd, wrth i ni adeiladu ar waith sydd wedi ei gyflawni hyd yn hyn a diffinio ein gweledigaeth dymor hirach ar gyfer rheoleiddio fferylliaeth.\nByddwn yn sicrhau ein bod yn gallu ymateb yn gyflym i ddatblygiadau, er mwyn gwireddu gwell deilliannau ar gyfer ein cleifion.\nNigel Clarke Duncan Rudkin\nCadeirydd Prif Weithredwr\nAadroddiad blynyddol Cipolwg ar ein blwyddyn


Yr Enillion ar Fuddsoddiad (ROI) Llwyfannau Awtomeiddio Marchnata\nDydd Mawrth, Medi 28, 2021 Dydd Mawrth, Medi 28, 2021 Mark Emond\nY flwyddyn nesaf, mae Awtomeiddio Marchnata yn troi'n 30! Yep, rydych chi'n darllen hynny'n iawn. Ac er ei bod yn ymddangos fel hyn bellach mae technoleg hollbresennol yn ddigon ifanc i gael pimples o hyd, y gwir amdani yw bod y platfform awtomeiddio marchnata (MAP) bellach yn briod, bod ganddo gi bach, ac mae'n debygol o ddechrau teulu yn fuan. Yn adroddiad ymchwil diweddaraf Demand Spring, fe wnaethon ni archwilio cyflwr technoleg awtomeiddio marchnata heddiw. Fe wnaethon ni ddarganfod bod bron i hanner y sefydliadau yn dal i gael trafferth go iawn\nCamgymeriadau Cyffredin Mae Busnesau'n Eu Gwneud Wrth Ddewis Llwyfan Awtomeiddio Marchnata\nDydd Llun, Tachwedd 30, 2020 Dydd Llun, Tachwedd 30, 2020 Bob Croft\nLlwyfan awtomeiddio marchnata (MAP) yw unrhyw feddalwedd sy'n awtomeiddio gweithgareddau marchnata. Mae'r llwyfannau fel arfer yn darparu nodweddion awtomeiddio ar draws e-bost, cyfryngau cymdeithasol, gen arweiniol, post uniongyrchol, sianeli hysbysebu digidol a'u cyfryngau. Mae'r offer yn darparu cronfa ddata farchnata ganolog ar gyfer marchnata gwybodaeth fel y gellir targedu cyfathrebu gan ddefnyddio segmentu a phersonoli. Mae elw gwych ar fuddsoddiad pan weithredir llwyfannau awtomeiddio marchnata yn gywir ac wedi'u trosoledd yn llawn; fodd bynnag, mae llawer o fusnesau yn gwneud rhai camgymeriadau sylfaenol


Colofn: Dylan Iorwerth - Aled Richards - Wales Online\nMae hi wedi dod unwaith eto a llond lle o atgofion yn ei sgîl.\nMae hi wedi dod unwaith eto a llond lle o atgofion yn ei sgîl. Ddydd Iau diwetha’ oedd hi yn ystod rhyw chwarter awr prin o haul ar fynydd uwchben Llanybydder.\nDoedden ni ddim wedi disgwyl ei chlywed hi mor gynnar ar ôl y fath fis Ebrill ond, ynghanol ychydig eiliadau o dawelwch llwyr, mi ddaeth dau nodyn y gog yn glir ar draws y rhostir.\nEr gwaetha’r gostyngiad sydd wedi bod yn niferoedd yr aderyn llwydlas, mae dwy neu dair i’w clywed bob blwyddyn ar yr mynyddoedd isel uwchben dyffryn Teifi a’r daith i’w chlywed – ai’i gweld – wedi troi’n bererindod.\nErbyn hyn, mae’n fwy na gweld yr aderyn; mae’n fater o gofio’r blynyddoedd a fu a rhai o’r bobol fu’n rhannu’r profiad ar wahanol adegau. Oherwydd ei bod hi’n dod i Gymru am gyfnod mor benodol, mae ei nodau’n troi’n gyfeiliant i’r cof.\n“Hi” medden ni, a finnau heb sylweddoli tan y llynedd mai dim ond y ceiliog sy’n canu. Ond, yn wahanol i rai adar fel y robin neu’r barcud, tydi “fo” neu “fe” ddim yn swnio’n iawn wrth drafod y gwcw.\nMi ddysgais i lawer mwy amdani’r llynedd oherwydd fod y cwymp yn ei niferoedd yn golygu fod yna ymdrech go iawn i ddeall mwy amdani a phrosiect arbennig wedi gosod tag ar bump o’r adar er mwyn dilyn eu taith i Affrica ac yn ôl i Loegr.\nEleni mi fydd tagiau’n cael eu gosod ar gogau o’r Alban hefyd ond mae angen rhagor o arian cyn tagio adar o Gymru, lle mae’r dirywiad yn llai nag ar yr ochr draw i Glawdd Offa. Yno, mae’r niferoedd wedi haneru tros gyfnod o chwarter canrif.\nO ddechrau gwylio’r adar yn iawn, mae naturiaethwyr wedi cael eu syfrdanu gan stori’r gog a’r ffordd gywrain – ond creulon – y mae’n gadael ei hwyau yn nythod adar llai.\nMae’n gallu dodwy wyau sydd bron yn union fel wyau dwy neu dair rhywogaeth o adar felly ac mae’r cyw cog, ar ôl taflu pob wy arall o’r nyth, yn gallu gwneud sn sy’n dynwared llond lle o gywion er mwyn cael ei fwydo.\nPetaen ni’n gweld cyw cog yn agos, mi fydden ni hefyd yn sylwi fod ganddo fo bant ar ei wegil, wedi ei ddatblygu’n bwrpasol at roi hwi i’r wyau tros ymyl ei gartref tros dro.\nBellach, wrth ddilyn y pump cog a’u tagiau ar eu taith yn ôl i ddeheudir Affrica – i bron yr un fan yn union – mae’r stori ryfeddol yn parhau. Roedd y pump yn dilyn llwybrau gwahanol iawn yn ôl, rhai tros Ffrainc a Sbaen, rhai tros yr Eidal ac un wedi hedfan bron 250 milltir mewn prynhawn tros wres affwysol y Sahara.\nYn y broses, mae’r naturiaethwyr wedi profi bod yr hen bennill Cymraeg am y gog lwydlas yn hollol gywir. Yn Ebrill a Mai a hanner Mehefin y mae hi’n canu ac roedd y cogau i gyd wedi gadael gwledydd Prydain yn llawer cynt nag yr oedd yr arbenigwyr wedi disgwyl.\nA dyna’r rhyfeddod arall. Mae’r rhieni wedi hen adael cyn y bydd y cywion yn dechrau hedfan a’r rheiny, yn eu tro, hefyd yn hedfan miloedd o filltiroedd ac yn dod o hyd i’r union ardal â’u mamau a’u tadau yn Affrica.\nYn stori’r gog y mae holl ddirgelwch byd natur ac esblygiad. Tydi Wallace a Darwin a’u dilynwyr, hyd yn oed, ddim yn gallu esbonio sut yn union y daeth yr aderyn i ddynwared ei ddewis adar a fedran nhw ddim egluro sut y mae cywion yn cyrraedd eu cartre’ tros y gaeaf heb fymryn o arweiniad.\nY dirgelwch mwy i fi wrth gwrs ydi ei bod hi’n dod yn ôl i’r un fan yn union bob blwyddyn yn ardal Llanybydder. Ond diolch byth ei bod hi.


Coleg Trefeca - Amgueddfa\nAmgueddfa Howell Harris\nMae'r amgueddfa yn dangos agweddau o fywyd Howell Harris, gŵr y gwnaeth ei droedigaeth ym 1735 arwain at sefydlu Methodistiaeth Gymraeg. Dengys hanes Teulu Trefeca, a gafodd ei sefydlu yma gan Harris yn 1752.\nMae'r arddangosfeydd yn cynnwys ystafell wedi ei dodrefnu yn arddull cyfnod Harris, golygfa o bregethu yn yr awyr agored a phaneli yn dweud ei hanes.\nMae casgliad o 32 o lyfrau crefyddol, y rhan fwyaf ohonynt wedi eu cyhoeddi gan Wasg Trevecka tua diwedd y ddeunawfed ganrif, yn cael eu harddangos yn eu tro yn yr amgueddfa, ynghyd ag eitemau a dodrefn o gyfnod Harris yn y Coleg. Mae amryw o rhain wedi cael eu hadnewyddu yn ddiweddar.\nFe wnaeth Eglwys Bresbyteraidd Cymru adnewyddu'r amgueddfa yn y flwyddyn 2000. Mae wedi ei lleoli ym mhrif adeilad Coleg Trefeca, ar safle man geni Harris.\nMae'r amgueddfa yn rhan o ganolfan hyfforddiant a chynadledda brysur a rhaid mynd drwy ystafell sy'n cael ei defnyddio yn aml er mwyn ymweld â hi. Gofynnwn felly i chi ffonio ymlaen llaw cyn ymweld. Ni allwn ddarparu ar gyfer grwpiau bws heb drefnu ymlaen llaw. Mae mynediad am ddim.


Sefydlu Gwasanaeth Iechyd Galwedigaethol Mewnol Proffesiynol - Arfer Da Cymru\nSefydlu Gwasanaeth Iechyd Galwedigaethol Mewnol Proffesiynol\nGwnaethpwyd buddsoddiad o £109,000 a oedd yn cynnwys gweithwyr Iechyd Galwedigaethol proffesiynol, cymorth gweinyddol, swyddog Adnoddau Dynol rhan amser a dyraniad ar gyfer cynllun carlam i'r cyflogeion peilot.\nMae eu camau wedi arwain at leihau achosion o absenoldeb yn yr ardal o 8.4 y cant i 7.4 y cant, a hynny drwy gymryd camau ar y cyd ar draws y Gyfarwyddiaeth Gofal Cymdeithasol a Thai.\nGyda 2,500 o bobl yn gweithio yn y Gyfarwyddiaeth Gofal Cymdeithasol a Thai honno, mae'r gwelliant hwn wedi creu 6,525 o ddiwrnodau gwaith llawn sy'n cyfateb i 25 o staff llawn amser ychwanegol.\nOs mai £20,000 yr un oedd y gost gros o gyflogi pob un o'r aelodau o staff hynny, yna'r prif elw ar fuddsoddiad o £109,000 yw gwerth £500,000 o amser yn y gwaith.\nRoedd rhai o'r achosion o absenoldeb yn cynnwys costau staff dros dro felly byddai lleihau nifer yr achosion hynny yn ychwanegu at fuddiannau.\nPWYNTIAU DYSGU ALLWEDDOL:\n1. Diffyg safonau - Cytundeb Lefel Gwasanaeth (o ran dyddiau gwaith) o fewn y Cytundeb Lefel Gwasanaeth, e.e.:\n- Ymateb i negeseuon e-bost o fewn dau ddiwrnod\n- Ymateb i ymholiadau ffôn - un diwrnod\n- Sgrinio cyn cyflogi - un diwrnod\n- Cynhyrchu adroddiad o fewn pum diwrnod\n- Uchafswm amser aros am apwyntiad - pum diwrnod (chwe diwrnod ar hyn o bryd)\n- Apwyntiad cyntaf gyda Chynghorydd - pum diwrnod (wyth diwrnod ar hyn o bryd oherwydd llwyddiant y gwasanaeth*).\n- Mae'r Adran Iechyd Galwedigaethol hefyd yn rheoli'r rhyngwyneb â Swyddog Meddygol allanol i sicrhau cyfathrebu clir.\n2. Sicrhau y caiff pawb eu cynnwys a'u cynorthwyo ar draws y 'system gyfan': Ni all yr Adran Iechyd Galwedigaethol weithio ar ei phen ei hun. Mae rheolwyr llinell ac Adnoddau Dynol yn bartneriaid allweddol, ac mae angen llawer o gyd-barch rhyngddynt.\n3. Cyflwyno pwyntiau sbardun newydd ar gyfer cyfeirio achosion i'r Adran Iechyd Galwedigaethol e.e. unrhyw un sy'n absennol am saith diwrnod neu fwy â salwch sy'n ymwneud ag anhwylder cyhyrsgerbydol, straen (ac ati), beichiogrwydd neu salwch sy'n gysylltiedig â'r Rheoliadau Adrodd ar Anafiadau, Clefydau neu Ddigwyddiadau Peryglus (damwain yn y gwaith).\n4. Mae'r Adran Iechyd Galwedigaethol wedi bod yn rhan o gynadleddau achos sydd wedi cynorthwyo 65 o aelodau o staff (mewn un flwyddyn) i gael apwyntiadau llwybr carlam ar gyfer ffisiotherapi, MRI, apwyntiadau gyda meddygon ymgynghorol ac ati, am gost o £14,450; o'r 54 o achosion a ystyriwyd, ymddeolodd 39 o aelodau o staff oherwydd salwch;\n- Cynorthwywyd 80 o aelodau o staff i adsefydlu yn raddol neu rhoddwyd dyletswyddau ysgafn iddynt ar ôl cyfnod hir o absenoldeb; cafwyd 20 o achosion am adleoli meddygol.\n- Mae'r cynadleddau achos wedi cynnwys rhai achosion lle mae'r cyflogai yn bresennol, rhai lle caiff yr Undebau Llafur eu cynnwys, ac mae'r ymateb cyffredinol yn 'gadarnhaol tu hwnt', gydag aelodau o staff yn gwerthfawrogi'r rhain fel arwydd bod 'rhywun yn poeni'.\n5. Mae'r Adran iechyd Galwedigaethol yn cynnal rhaglenni arolygu Iechyd i fodloni gofynion statudol, gan strwythuro'r gwaith sgrinio i ddiwallu anghenion penodol y rôl.\n6. *Darperir y Gwasanaeth Cynghori'n fewnol gan Gynghorydd sesiynol, neu fyfyrwyr Cynghori sydd ar eu blwyddyn olaf ac o dan oruchwyliaeth mewn achosion llai cymhleth. Yn yr un modd caiff staff Iechyd Galwedigaethol oruchwyliaeth glinigol broffesiynol. -- - Uchafswm nifer y sesiynau ar gyfer cyflogai - chwech.\n- Cynhelir sesiynau grwp i ddiwallu anghenion penodol.\n7. Mae'r Adran Iechyd Galwedigaethol yn cynnal gweithgareddau/ mentrau hybu iechyd i gefnogi'r Safon Iechyd Gorfforaethol (enillwyd gwobr Aur) fel rhoi'r gorau i ysmygu, sgrinio ffyrdd o fyw, cysylltiadau â diwrnodau ymwybyddiaeth o iechyd cenedlaethol, gweithio'n agos gyda chydweithwyr ym maes maetheg, datblygu chwaraeon ac ati.\n8. Caiff data absenoldeb ei gasglu a'i adolygu'n fisol gan reolwyr, mae hyn yn cynnwys dadansoddi achosion salwch a chanran y cyfweliadau dychwelyd i'r gwaith a gynhaliwyd. Cynhyrchir data gweithgarwch Iechyd Galwedigaethol yn fisol sy'n dangos nifer yr achosion a gaiff eu cyfeirio, y defnydd o'r gwasanaeth, rhwyg rhwng cyfarwyddiaethau, rhesymau dros gyfeirio achosion.\n9. Fel rhan o'r astudiaeth beilot o salwch adolygwyd sawl ffurflen ac adroddiad safonol.\n10. Gweithiodd y gweithwyr proffesiynol ym maes Iechyd Galwedigaethol ar y cyd i ddarparu hyfforddiant i reolwyr a goruchwylwyr allweddol o ran rheoli absenoldeb oherwydd salwch.\n11. Lefel uchel o weithgarwch o ran hyrwyddo'r adran Iechyd Galwedigaethol a lefel y cymorth y gall ei chynnig i reolwyr ac unigolion fel ei gilydd.\nDyfyniad yn unig yw hwn. Gallwch chi weld y ddogfen wreiddiol yma.\n04/11/2008 Categorïau: Swyddfa Archwilio Cymru\nPanel Dinasyddion ar gyfer Gwasanaethau Cymdeithasol yng Nghymru\nGweithio Gyda’u Gilydd: Pwyllgor Materion Cenedlaethol Gwasanaethau Tân ac Achub Cymru\nHyfforddiant ar gyfer Aelodau Etholedig ac uwch reolwyr ar reoli prosiectau\nDatblygu gwefan hawdd ei defnyddio


Perthynas Cymru ag Ewrop yn y dyfodol | Cynulliad Cenedlaethol Cymru\nAr ôl i’r trafodaethau Brexit rhwng yr Undeb Ewropeaidd a Llywodraeth y DU symud i drafodaethau am y cyfnod pontio a’r fframwaith ar gyfer y berthynas yn y dyfodol, lansiodd y Pwyllgor Materion Allanol ymchwiliad i’r hyn y mae ar Gymru ei hangen o'r trafodaethau hyn.\nRoedd cam cyntaf gwaith y Pwyllgor Materion Allanol, rhwng Gorffennaf 2016 a Ionawr 2017, yn canolbwyntio ar nodi'r goblygiadau i Gymru wrth i Brydain adael yr Undeb Ewropeaidd.\nMewn ymchwiliadau dilynol i'r polisi rhanbarthol a phorthladdoedd Cymru ymhelaethwyd ar rai o'r themâu mwy ymarferol a godwyd yn yr ymchwiliad cyntaf hwn ac mae gwaith y Pwyllgor ar Fil yr Undeb Ewropeaidd (Ymadael) wedi datblygu llawer o'r materion cyfansoddiadol a nodwyd o fewn y DU.\nYm mis Ionawr 2017, cyhoeddodd Llywodraeth Cymru a Phlaid Cymru Bapur Gwyn ar y cyd, Diogelu Dyfodol Cymru (PDF, 2.78MB) Roedd y papur hwn yn amlinellu eu safbwynt o ran gadael yr Undeb Ewropeaidd. Mae Llywodraeth y DU, sawl tro, wedi mynegi safbwynt ar y berthynas yr hoffai weld y DU yn ei chael gyda'r Undeb Ewropeaidd ar ôl gadael.\nAr y sail hon, maent wedi mabwysiadu canllawiau drafft i symud i ail gam y trafodaethau lle byddant hefyd yn dechrau trafodaethau am y cyfnod pontio a'r fframwaith ar gyfer y berthynas yn y dyfodol.\nYng ngoleuni'r datblygiadau hyn, cytunodd y Pwyllgor i lansio ac ymchwilio i berthynas Cymru gyda'r Undeb Ewropeaidd yn y dyfodol. O ran ei ddull gweithredu, cytunodd y Pwyllgor i atgyfnerthu'r gwaith a wnaed hyd yn hyn ac ychwanegu ato gyda safbwyntiau presennol y rhanddeiliaid.\nDiben hyn yw galluogi craffu'n effeithiol ar fewnbwn Llywodraeth Cymru i'r trafodaethau ac i sicrhau bod y materion sy'n bwysicaf i Gymru yn cael eu cynrychioli'n ddigonol yn y trafodaethau.\nAsesu sefyllfa Llywodraeth Cymru, fel y'i mynegir yn ei Phapur Gwyn Sicrhau Dyfodol Cymru (PDF, 2.78MB) (Ionawr 2017), gan gymharu'r sefyllfa honno â gwaith y Pwyllgor hyd yn hyn; sefyllfa Llywodraeth y DU; y cynnydd o ran trafodaethau Erthygl 50; a thystiolaeth rhanddeiliaid.\nRoedd yr asesiad hwn yn cynnwys ystyried pa berthynas ffurfiol y gall Cymru ei chael gyda’r Undeb Ewropeaidd ar ôl gadael y DU.\nDydd Llun 29 Ionawr, cynhaliodd y Pwyllgor ddigwyddiad (PDF, 633KB) i ddwyn ynghyd randdeiliaid o amryw sectorau i drafod blaenoriaethau perthynas Cymru ar ôl ymadael â’r Undeb Ewropeaidd.\nDydd Llun 5 Mawrth, cynhaliodd y Pwyllgor sesiwn graffu gydag Ysgrifennydd y Cabinet dros Gyllid ar berthynas Cymru â’r Undeb Ewropeaidd yn y dyfodol.\nCyhoeddodd y Pwyllgor ei adroddiad: Perthynas Cymru ag Ewrop yn y dyfodol (PDF, 9MB) ddydd Mawrth 27 Mawrth.\nDydd Mercher 16 Mai, gosododd Llywodraeth Cymru ei hymateb (PDF, 200KB) i’n hadroddiad: Perthynas Cymru ag Ewrop yn y dyfodol (PDF, 9MB).\nTrafodwyd yr adroddiad a’r ymateb yn y Cyfarfod Llawn ddydd Mercher 23 Mai. Gallwch wylio’r drafodaeth ar Senedd.TV.\nPerthynas Cymru ag Ewrop yn y dyfodol - Mawrth 2018 PDF 10 MB


Jacob McCarthy - Ffotograffiaeth Jacob McCarthy | Big Ideas Wales\nJacob McCarthy - Ffotograffiaeth Jacob McCarthy\nDechreuais astudio ffotograffiaeth ar gyfer TGAU a Lefel A ac yn y pen draw symudais ymlaen i brifysgol, lle arhosais am 1 flwyddyn yn unig oherwydd daeth fy mhartner yn feichiog a chawsom ni fachgen bach. Dyma le mae cryn dipyn o'm hegni yn deillio ohono, ac mae fy ngallu i lwyddo wedi cael ei wella trwy'r digwyddiadau hyn sydd wedi newid fy mywyd. Mae cael rhywbeth i weithio amdano, a gwybodaeth fewnol am nod terfynol, yn rhywbeth dwi bob amser yn ei argymell i unrhyw un sy'n dechrau busnes.\nAr ôl gadael y brifysgol, rhoddais y naid i agor stiwdio ar y stryd fawr a datblygais fy musnes ymhellach trwy adeiladu perthnasau a rhwydweithio yn y gymuned leol, gan gynnig sesiynau portread a mentora gan ddefnyddio dulliau menter gymdeithasol. Ar ôl gadael y stiwdio ar ôl y tymor 6 mis, gwnes i ail-asesu fy nodau a disgyn mewn cariad ag addysgu ffotograffiaeth. Bellach dwi'n addysgu gweithdai yn bennaf ac yn mentora cyd-ffotograffwyr, yn ogystal â gweithio fel ffotograffydd priodas llwyddiannus yn ardal Cymru a De Orllewin Lloegr.\nAr hyd fy siwrnai o fod yn ffotograffydd a cheisio creu'r golwg cywir ar gyfer fy mrandio gwnes i sefydlu busnes newydd ar gyfer brandio a phrint i'r byd creadigol. Cefais drafferth i ddod o hyd i rywbeth a oedd yn addas i'm chwaeth, ac mewn gwirionedd, dyna oedd dechrau'r syniad.\nBellach dwi'n rheoli'r ddau fusnes a 2 arall o stiwdio yn nhref hanesyddol Caerllion.


Gobeithir y bydd y tudalennau hyn yn dod ag ystod o wybodaeth ynghyd i un lle i gyfeirio pobl at y wybodaeth gywir a chymorth. Bydd y tudalennau yn parhau i gael eu diweddaru wrth i ni ddysgu mwy am gefnogaeth leol.\nCysylltu â Gwasanaethau Cymdeithasol Sir y Fflint\nGwasanaethau Cymdeithasol - Cysylltwch â ni\nGwasanaethau Cymdeithasol Plant\nSwyddfeydd y Sir, Stryd y Capel, Y Fflint, CH6 5BD.\nRhif ffôn: 01352 701000\nGwasanaethau Cymdeithasol i Oedolion - Un Pwynt Mynediad\nPreswylfa, Ffordd Hendy, Yr Wyddgrug CH7 1PZ\nRhif ffôn: 03000 858858\nAsesiadau ar gyfer Awtistiaeth\nMae’r gwasanaethau’n darparu asesiad diagnostig o awtistiaeth i oedolion (weithiau ar y cyd â gwasanaethau eraill), cefnogaeth a chyngor i oedolion awtistig, rhieni/ gofalwyr, a gweithwyr proffesiynol. Gall unigolion hunanatgyfeirio am asesiad.\nNid yw IQ yn ystyriaeth mewn asesiadau Awtistiaeth.\nSut i gael diagnosis - Y GIG\nCyngor ar y camau cyntaf i’w cymryd os ydych chi’n credu bod eich plentyn yn dangos arwyddion o Awtistiaeth.\nY Tîm Niwroddatblygiadol - Bwrdd Iechyd Prifysgol Betsi Cadwaladr\nMae'r tîm niwroddatblygiadol yn asesu plant a phobl ifanc ble mae pryderon ynglŷn â chyflwr niwroddatblygiadol posib, h.y. Anhwylder ar y Sbectrwm Awtistiaeth (ASD) ac Anhwylder Diffyg Canolbwyntio a Gorfywiogrwydd (ADHD). Maent yn archwilio'r effaith mae'r rhain yn ei gael ar allu plentyn/unigolyn ifanc i weithredu yn ei fywyd o ddydd i ddydd a gallant gynnig cymorth penodol a chyngor i deuluoedd.\nMae’r wefan hon yn cael ei rhedeg ac yn perthyn i’r Tîm Awtistiaeth Cenedlaethol, sy’n cael ei ariannu gan Lywodraeth Cymru. Mae’n un o’r adnoddau sy’n helpu’r Tîm i gyflawni eu nod i wella bywydau pobl awtistig yng Nghymru.\nMae yna hefyd ystod eang o adnoddau y gellir eu lawrlwytho am ddim, sydd wedi cael eu datblygu gyda phobl awtistig, rhieni / gofalwyr a gweithwyr proffesiynol o bob rhan o Gymru.\nY Tîm Niwroddatblygiadol - Tudalennau Cyngor a Chefnogaeth\nMae’r tudalennau hyn ar wefan BIPBC yn darparu gwybodaeth am nifer o feysydd yn ymwneud â Chyflyrau Niwroddatblygiadol. Mae hyn yn cynnwys:\nStrategaethau Ymddygiad Cadarnhaol\na llawer mwy\nY Tîm Niwroddatblygiadol - Dolenni Defnyddiol\nMae’r tudalennau hyn yn cynnwys dolenni i adnoddau defnyddiol, fideos a gwasanaethau lleol.\nCymdeithas Awtistiaeth Genedlaethol Cymru\nMae Cymdeithas Awtistiaeth Genedlaethol Cymru yn gweithio gyda phobl awtistig ar draws Cymru. Mae’r tudalennau hyn yn cynnwys cyngor, canllawiau a newyddion sy’n benodol i Gymru.\nAwtistig-DU CBC/Autistic UK CIC\nSefydliad sy’n cael ei arwain gan bobl awtistig i bobl awtistig a’u teuluoedd.\nMae gwasanaethau eraill a chymorth ar gael ar DEWIS Cymru\nOs ydych yn gofalu am rywun sy’n methu gofalu amdanyn nhw eu hunain oherwydd salwch, anabledd, neu effeithiau heneiddio a’ch bod yn rhoi gofal sylweddol, di-dâl i’r person hwnnw, felly rydych yn Ofalwr.\nGwasanaethau i’ch helpu chi gyda’ch cyfrifoldebau gofalu:\nRhoi cyngor a gwybodaeth\nEich cyfeirio at gyrff gwirfoddol sy’n gallu rhoi grantiau a chymorth i ofalwyr\nCymorth gyda’r gwaith garddio, glanhau neu i brynu offer\nRhoi seibiant oddi wrth ofalu\nAilasesu’r cymorth a gaiff y person rydych chi’n gofalu amdano i wneud yn siŵr bod eich anghenion chi’n cael sylw.\nEr bod modd trefnu rhai gwasanaethau’n uniongyrchol gyda chorff gwirfoddol, gyda gwasanaethau eraill, mae’n rhaid cynnal asesiad i weld beth yw’ch anghenion a pha wasanaethau sydd ar gael i’ch helpu.\nAsesiadau Anghenion Gofalwyr, gwybodaeth, cefnogaeth un i un, hyfforddiant, cwnsela a mwy i ofalwyr sy’n darparu cefnogaeth ddi-dâl i deulu neu ffrindiau sy’n byw yng Ngogledd Ddwyrain Cymru.\nGostyngiadau i Ofalwyr\nMae llawer o gynigion, buddion a gostyngiadau ar gael yn arbennig i ofalwyr a phobl gydag anghenion gofal. Mae llawer o atyniadau yn cynnig mynediad am ddim i ofalwyr gyda’r unigolyn y maent yn gofalu amdano – yn cynnwys Yr Ymddiriedolaeth Genedlaethol, Sŵ Gaer a’r Sinema. Bydd angen i chi gyflwyno prawf o anabledd (DLA/PIP/Bathodyn Glas) er mwyn cael gostyngiad.\nCanllaw Gofalwyr Hanfodol\nMae’r ddogfen hon yn cynnwys manylion am wasanaethau defnyddiol a gwybodaeth am Asesiadau Gofalwr a sut i gael mynediad atynt.\nTudalennau Awtistiaeth Llywodraeth Cymru\nYn cynnwys strategaeth, adroddiadau, prosiectau ac asesiadau, yn cynnwys:\nCod Ymarfer ar Gyflenwi Gwasanaethau Awtistiaeth\nCynllun Cyflawni Awtistiaeth\nDiweddariad o'r Cynllun Gweithredu Strategol ar gyfer Anhwylderau'r Sbectrwm Awtistig\nY Tîm Awtistiaeth Cenedlaethol (CLlLC)\nMae’r Tîm Awtistiaeth Cenedlaethol yn cael ei ariannu gan Lywodraeth Cymru a’i gynnal gan Gymdeithas Llywodraeth Leol Cymru, gan weithio gydag Iechyd Cyhoeddus Cymru. Mae’r Tîm yn darparu cymorth ac arweiniad i helpu i wella bywydau pobl awtistig, eu teuluoedd a’u gofalwyr ar draws Cymru.\nArdystiad Ymwybodol o Awtistiaeth - Awtistiaeth\nCymru Mae’r cynllun wedi’i anelu at bawb sy’n dymuno cael gwell ymwybyddiaeth a dealltwriaeth o awtistiaeth.


Argymhellion anghyfreithlon i gau Ysgol – Llyr Gruffydd AS/MS\nWrth ymateb i ddyfarniad yr Ychel Lys ar yr argymhellion i gau Ysgoli Pentrecelyn ac Ysgol Llanfair DC er mwyn creu ysgol ardal newydd, meddai Llyr Gruffydd, rhiant-lywodraethwr ym Mhentrecelyn ac Aelod Cynulliad dros Ogledd Cymru:\n“Mae’r dyfarniad yma wedi dangos yn glir fethiannau difrifol Cyngor Sir Ddinbych i lawn ystyried canlyniad eu hargymhellion ar y Gymraeg.\n“Mae’r broses yn codi cwestiynnau dwys ynghylch methiant Llywodraeth Cymru a Chomisiynydd y Gymraeg i ymyrryd yn y broses. Heblaw am ddycnwch ac ymroddiad grwp bychan o rieni a chefnogwyr Ysgol Pentrecelyn byddai argymhellion Sir Ddinbych wedi cael eu gweithredu, argymhellion oedd yn seiliedig ar ymgynghoriad anghyfreithlon ac asesiad iaith anghyfreithlon.\n“Rhaid i Lywodraeth Cymru weithredu are u rhethreg o greu miliwn o siaradwyr Cymraeg drwy sicrhau fod Awdurdodau Addysg Lleol yn gwneud mwy i gryfhau’r ddarpariaeth o addysg Gymraeg.\n“Rhaid i Gyngor Sir Ddinbych dderbyn fod ganddi gyfrifoldeb nid yn unig i gynnal y lefel bresenol o addysg cyfrwng Cymraeg ond hefyd i’w chryfhau. Rydym yn edrych ymlaen i weld y Cyngor yn cymryd penderfyniad yr Uchel Lys i ystyriaeth wrth iddyn nhw adlewyrchu ar gategori iaith yr ysgol ardal newydd.”\nUchel Lys yn dileu penderfyniad Cyngor Sir Ddinbych i gau Ysgol Pentrecelyn, gan ddweud ei fod yn “anobeithiol o ddryslyd”\nDyfarniad hanesyddol ar addysg drwy gyfrwng y Gymraeg\nLlys yn beirniadu’r Cyngor yn hallt yn dilyn asesiad anghyfreithlon o effaith y penderfyniad ar y Gymraeg, ymgynghoriad anghyfreithlon a “gwahaniaethau sylweddol” rhwng y fersiynau Saesneg a Chymraeg o’r un dogfennau cyhoeddus\nYmgyrchwyr lleol yn dathlu wedi blynyddoedd o wrthwynebu’r cynlluniau\nMae ymgyrchwyr sydd wedi herio penderfyniad Cyngor Sir Ddinbych i gau ysgol gynradd Gymraeg fechan ym Mhentrecelyn, Rhuthun, yn dathlu’r bore yma, ar ôl i’r Uchel Lys ddatgan mewn dyfarniad hanesyddol fod y penderfyniad yn anghyfreithlon. Dyma’r tro cyntaf erioed i lys ymyrryd er mwyn cadw ysgol ar agor oherwydd methiant i asesu’n ddigonol beth fyddai effaith cau’r ysgol ar yr iaith Gymraeg.\nYn 2015, cyhoeddodd Cyngor Sir Ddinbych gynllun i gau Ysgol Pentrecelyn, ysgol bentref cyfrwng Cymraeg ar gyfer 56 o ddisgyblion, a’i huno gydag ysgol ddwyieithog fwy yn yr un ardal, Ysgol Llanfair Dyffryn Clwyd, a hynny mewn adeilad newydd ar safle gwahanol. Byddai’r ysgol newydd yn ysgol ddwyieithog, nid yn ysgol cyfrwng Gymraeg. Mewn ardal wledig fechan, byddai hyn yn golygu fod yr un athro yn newid yn gyson rhwng y Gymraeg a’r Saesneg drwy’r dydd er mwyn medru dysgu’r ddwy “ffrwd iaith” o fewn yr un dosbarth.\nMae Cod Trefniadaeth Ysgolion Llywodraeth Cymru yn dweud fod yn rhaid cynnal Asesiad Effaith ar y Gymraeg a’r Gymuned (“AEGG”) o unrhyw gynllun i gau ysgol cyfrwng Cymraeg. Yn yr achos hwn, yn hytrach nag asesu beth fyddai effeithiau ieithyddol a chymunedol gwir gynllun y Cyngor i agor ysgol newydd ar safle newydd, effeithiau’r cynllun ‘interim’ yn unig i ‘uno’r’ ddwy ysgol ar y safleoedd presennol a aseswyd – yn ystod y cymal dros dro hwn, byddai’r disgyblion yn aros yn eu hadeiladau ysgol presennol, heb newid sylweddol yn natur y dysgu. Daeth yr AEGG hwn i’r casgliad mai dim ond effeithiau ieithyddol a chymunedol bychain y byddai’r cynllun ‘interim’ hwn yn ei gael.\nYn yr adolygiad barnwrol cyntaf o benderfyniad i gau ysgol gynradd cyfrwng-Gymraeg, haerodd Ymgyrch Pentrecelyn fod penderfyniad y Cyngor i roi’r cynllun ‘interim’ hwn ar waith heb ystyried effeithiau ieithyddol a chymunedol y cynllun yn ei gyfanrwydd, sef i uno’r ddwy ysgol ar un safle, yn anghyfreithlon. Roedd yr Ymgyrch hefyd yn dadlau fod ymgynghoriad y Cyngor yn aneglur ac yn anghyson o safbwynt ei hyd a’i led, a’i fod felly wedi methu â chyrraedd y safonau sylfaenol ar gyfer ymgynghoriad cyfreithlon.\nCafodd yr achos ei benderfynu gan ddau farnwr Uchel Lys – Mr Ustus Hickinbottom a’i Anrhydedd y Barnwr Milwyn Jarman QC. Y bore yma, cafodd y dyfarniad ei gyhoeddi’n ffurfiol yn Llys y Goron Wrecsam drwy gyfrwng cyswllt fideo. Roedd y llys yn feirniadol iawn o brosesau’r Cyngor. Dyma rai o’r paragraffau mwy arwyddocaol:\n“64. Mae’n peri chwilfrydedd ac yn ymddangos yn artiffisial fod y Cyngor, wrth ystyried a ddylid gweithredu trefniant dros dro Cam 1, wedi anwybyddu’r trefniant parhaol a fyddai’n dilyn Cam 2. Yn ein barn ni, roedd effaith y trefniant parhaol ar yr iaith a’r gymuned yn amlwg yn berthnasol i’r penderfyniad ynghylch a ddylid cymryd y cam cyntaf ar ffurf Cam 1. Roedd cymryd y cam cyntaf ar hyd llwybr arfaethedig heb rywfaint o werthfawrogiad o’r risgiau o ran effaith anffafriol ar yr iaith a’r gymuned a allai fod o’n blaenau yn anghyfreithlon yn ogystal ag annoeth yn ein barn ni”.\n“72. […] erbyn y cyfnod hwn, roedd yn amlwg bod y Cyngor wedi penderfynu beth oedd y dewis a ffafriai – y llwybr yr oedd yn dymuno ac yn bwriadu ei ddilyn – mewn perthynas â dyfodol addysg gynradd yn Llanfair Dyffryn Clwyd a Phentrecelyn. Fodd bynnag, yn anffodus, nid ydym yn ystyried bod yr eglurder hwnnw wedi cael ei ailadrodd yn y Ddogfen Ymgynghori. Mae’n rhaid ystyried y ddogfen honno yn ei chyfanrwydd; a, phan edrychir arni felly, rydym yn cytuno gyda Mr Lewis – roedd yn anobeithiol o ddryslyd.”\n“76. O ystyried bod gan y Gymraeg statws swyddogol yng Nghymru (gweler adran 1(1) Mesur y Gymraeg (Cymru) 2011 (2011 mccc 1)), mae’n anffodus iawn ar y lleiaf fod gwahaniaethau sylweddol rhwng fersiynau’r ddwy iaith o’r dogfennau hyn. Mae gan y sawl sy’n darllen dogfen o’r fath yn y naill iaith neu’r llall yr hawl i ddisgwyl nad oes unrhyw wahaniaeth arwyddocaol rhwng y ddwy iaith.”\nDywedodd Nia Môn, rhiant yn cynrychioli Ymgyrch Pentrecelyn:\n“Mae hwn yn ganlyniad haneysddol, yn sicrhau nad yw Cyngor Sir Ddinbych yn cael israddio categori iaith ysgol ein plant yn dilyn proses mor ddiffygiol, yn llawn camgymeriadau sylfaenol. Mae wedi bod yn frwydr hir a chostus, ond nid ein bwriad wrth gyfreitha oedd gwarchod buddiannau ein plant ni’n unig; yr oeddem hefyd yn ceisio amddiffyn addysg cyfrwng Cymraeg ar gyfer Cymru gyfan. Mae’n syndod mawr fod y Cyngor wedi credu y byddai’n briodol israddio addysg Gymraeg ein plant mewn ardal mor Gymreig, ond yr halen yn y briw oedd yr ‘ymgynghoriad’ trychinebus o wan a oedd, yn ôl y llys heddiw, yn “anobeithiol o ddryslyd”. Mae’r iaith Gymraeg, a’r trethdalwyr lleol, yn haeddu gwell na hyn. Mae’r Cyngor wedi gwastraffu degau o filoedd o bunnau o arian cyhoeddus yn ceisio amddiffyn ei benderfyniad ‘anobeithiol’ yn y llys; mae ganddo waith mawr i’w wneud i adennill hyder y rhieni a’r disgyblion a gafodd eu amharchu yn y broses hon.”\nDywedodd Gwion Lewis, bargyfreithiwr yn Landmark Chambers, Llundain, a gynrychiolodd Ymgyrch Pentrecelyn yn llwyddiannus yn y llys:\n“Dyma’r tro cyntaf i rywun gychwyn achos cyfreithiol er mwyn ceisio rhwystro ysgol cyfrwng Cymraeg rhag cael ei chau. Bu’n werth yr ymdrech gan fod y llys wedi cytuno fod sawl agwedd ar benderfyniad y Cyngor yn anghyfreithlon; mae’r llys wedi datgan, felly, na ellir cau’r ysgol fel y bwriedid. Bydd awdurdodau addysg lleol ledled Cymru yn awyddus i astudio’r dyfarniad hwn yn ofalus gan ei fod yn pwysleisio’r angen i gwblhau asesiad credadwy o’r effeithiau ieithyddol a chymunedol, unrhyw bryd y bwriedir newid y trefniadau ar gyfer addysg cyfrwng Cymraeg.”\nMae’r achos hefyd yn arwyddocaol yn hanesyddol gan mai dyma’r eildro yn unig, ers i’r Uchel Lys gael ei sefydlu yn 1875, i rywun gyflwyno ei achos i’r llys yn yr iaith Gymraeg. Cafwyd dwy fersiwn o’r dyfarniad y bore yma: un yn Saesneg a’r llall yn Gymraeg.\nTags: Addysg Gymraeg, Cymraeg, Cyngor Sir Ddinbych, Pentrecelyn\nPrevious Methiant i wneud cais am Gemau’r Gymanwlad yn dangos ‘diffyg uchelgais’ Llafur ar gyfer y Gogledd\nNext School closure proposals Unlawful


Cyfle Gwaith: Swyddog Ymgysylltu Cymunedol i Laura Anne Jones AS\nLleoliad: Y Swyddfa ranbarthol, Casnewydd. Dyddiad cau: 12pm (canol dydd), 24 Mai 2022. Parhaol.\nCyfle Gwaith: Trefnydd Cymunedol a Swyddog y Cyfryngau i Vaughan Gething AS\nLleoliad: Tŷ Hywel a Swyddfa Etholaeth Dyddiad cau: 11:00, 20 Mai 2022 Parhaol.\nPa fath o rolau y mae Aelodau'n recriwtio ar eu cyfer?\nGweithiwr Achos / Uwch Weithiwr Achos\nYmchwilydd / Uwch Ymchwilydd\nSwyddog Cyfathrebu neu'r Cyfryngau\n"Gall gweithio i Aelod fod yn werth chweil, gan eich bod yn teimlo y gallwch wneud gwahaniaeth gwirioneddol wrth gynorthwyo newid polisi ac ymdrin â materion sy’n peri pryder i etholwyr. Nid oes dau ddiwrnod yr un peth, mae angen ystod amrywiol o sgiliau ar gyfer ein swyddi ac mae cyfleoedd i dderbyn hyfforddiant priodol. Rwyf wedi mwynhau gweithio i Aelod yn fawr a byddwn yn ei argymell i unrhyw un. ”\nFel aelod staff parhaol ac amser llawn bydd gennych 31 diwrnod o wyliau...\nByddwch yn gymwys i ymuno â chynllun pensiwn y Staff Cymorth Aelodau\nRydym yn ymrwymo i'ch cefnogi gyda'ch dysgu a'ch datblygiad parhaus,\nMae Staff Cymorth i Aelodau yn gymwys i gael benthyciad di-dreth tuag at gost teithio cynaliadwy\nGwybodaeth ychwanegol yn cefnogi'r broses ymgeisio.\nHysbysiad Preifatrwydd ar gyfer Recriwtio Staff Cymorth i Aelodau\nFel aelod staff parhaol ac amser llawn bydd gennych 31 diwrnod o wyliau â thâl y flwyddyn ac 11 diwrnod o wyliau cyhoeddus a gwyliau braint bob blwyddyn (os nad ydych yn gweithio oriau safonol byddwch yn cael hawl pro rata sy'n gymesur â'ch patrwm gwaith).\nByddwch yn gymwys i ymuno â chynllun pensiwn y Staff Cymorth Aelodau. Mae'r cynllun yn cael ei redeg gan gwmni o'r enw Aviva.\nMae'r Senedd Cymru yn rhedeg cynllun beicio i'r gwaith i'w staff er mwyn ceisio sicrhau eu bod yn elwa ar fuddion teithio i'r gwaith yn y modd hwn. O dan y cynllun hwn, gall aelod o staff aberthu rhan o'i gyflog er mwyn prynu beic. O dan y cynllun, mae 18 o randaliadau misol yn cael eu tynnu o gyflog gros yr aelod staff. Felly, nid oes gofyn iddo dalu treth na chyfraniadau Yswiriant Gwladol mewn perthynas â'r swm hwnnw. Mae'r arbedion i'r aelod staff, yn dibynnu ar ei fand treth, yn cyfateb i tua 35% o bris cychwynnol y beic.\nMae'r tîm Senedd wedi negodi gostyngiad yng nghost tocynnau blynyddol gyda Trafnidiaeth Cymru. I gael rhagor o wybodaeth, cysylltwch â thîm y Gyflogres a Bws Caerdydd.\nDylai ymgeiswyr ofyn i’r cais y byddant yn ei wneud am ad-daliad o’u treuliau ar gyfer y cyfweliad gael ei awdurdodi cyn y gwneir unrhyw daliadau. I drafod hyn ymhellach, anfonwch e-bost at yr unigolyn cyswllt perthnasol a nodir ym manyleb y swydd a’r person


Ffotomarathon – LLAWN05\nGair am Llawn\nCall & Llawn\n« CYMDEITHAS YR AWDIO GRONOLEGWYR\nMae ffotomarathonau yn boblogaidd drwy Ewrop, ac mae digwyddiadau’n cael eu cynnal yn rheolaidd yn Nenmarc, yr Almaen, yr Iseldiroedd, y Weriniaeth Tsiec, Ffrainc, Rwsia ac … ie, Caerdydd. Mewn partneriaeth â LLAWN daeth CALL â’r digwyddiad hwn i Landudno am y tro cyntaf un ar 17 Mehefin.\nBu 75 ymgeisydd yn crwydro strydoedd Llandudno yn chwilio am gyfleoedd i dynnu 8 llun ar 8 gwahanol bwnc dros gyfnod o 8 awr. Roedd bawb yn barod i dderbyn yr her a chynhyrchwyd casgliad anhygoel o ddelweddau a dewisodd y beirniaid yr enillwyr o’u plith.\nO ie .. y beirniaid bondigrybwyll! Pwy yw’r unigolion cuddiedig hyn rwyn eich clywed yn gofyn? Wel, mi ddweda’i wrthych chi. Mae gennym Alfredo Cramerotti, Cyfarwyddwr Oriel Mostyn, Paul Sampson, Curadur Oriel Colwyn a Steve Morris, Cadeirydd Cymdeithas Ffotograffiaeth Llandudno.\nBydd enwau’r enillwyr yn cael eu cyhoeddi ar ddydd Gwener yr ŵyl a bydd, bydd yr HOLL ffotograffau’r digwyddiad yn cael eu harddangos yn hyb LLAWN yn 10 Stryd Vaughan drwy gydol yr ŵyl. Felly dewch draw i gael golwg arnynt.\nAddas: Ar gyfer pob oedran


Siân Lewis, awdur dros 250 o lyfrau plant a phobl ifanc, yw enillydd Tlws Mary Vaughan Jones 2015.\nMae’r tlws yn cael ei gyflwyno gan Gyngor Llyfrau Cymru er cof am yr awdures Mary Vaughan Jones, a fu farw yn 1983. Cyflwynir y tlws bob tair blynedd i berson sydd wedi gwneud cyfraniad arbennig i faes llenyddiaeth plant yng Nghymru.\nDwedodd Siân Lewis, ‘Mae’n hyfryd iawn derbyn tlws sy’n dwyn enw Mary Vaughan Jones. Mae gen i gof clir o gwrdd â’r awdures yn Aberystwyth pan o’n i’n ferch fach iawn, a chael sgwrs fywiog am lyfrau. Ers hynny mae ei gwaith wedi rhoi oriau o bleser i’n teulu ni.’\nUn o ardal Aberystwyth yw Siân Lewis yn wreiddiol. Astudiodd Ffrangeg yng Nghaerdydd cyn dychwelyd i’w bro enedigol, ac ar ôl cyfnod fel llyfrgellydd, bu’n gweithio i adran gylchgronau’r Urdd cyn mentro fel awdures ar ei liwt ei hun. O fewn cyfnod o ugain mlynedd mae Siân wedi cyhoeddi oddeutu 250 o lyfrau ar gyfer plant a phobl ifanc – yn gyfrolau gwreiddiol ac addasiadau – gan gynnwys nofelau, llyfrau ffeithiol a llyfrau posau yn Gymraeg a Saesneg.\nMae Siân eisoes wedi ennill gwobr Tir na n-Og yn 2003 gyda Cities in the Sea, llyfr wedi’i seilio ar chwedl hudolus a thrychinebus Cantre’r Gwaelod, ac enillodd yr Earthworm Children’s Book Award yn 1994 am ei nofel i bobl ifanc, Project Kite, sy’n dilyn hynt a helynt bachgen ifanc wrth iddo geisio amddiffyn nyth barcud coch rhag lladron sydd â’u bryd ar ddwyn wyau ohono.\n‘Hoffwn longyfarch Siân Lewis ar ennill y wobr arwyddocaol hon,’ meddai Ken Skates, y Dirprwy Weinidog Diwylliant, Chwaraeon a Thwristiaeth. ‘Mae Siân eisoes wedi mwynhau gyrfa ragorol, ac mae ei llyfrau, yn Gymraeg a Saesneg, yn gyfarwydd i deuluoedd drwy Gymru gyfan. Rwy’n falch dros ben fod y Cyngor Llyfrau yn cydnabod yr amrywiaeth sydd yng ngwaith Siân, a dylanwad ei llyfrau ar genedlaethau o bobl ifanc, a fydd, maes o law, yn trosglwyddo’r mwynhad o’u darllen i’r genhedlaeth nesaf.’\n‘Mae’n bleser gan y Cyngor Llyfrau longyfarch Siân Lewis ar dderbyn yr anrhydedd hon, a hithau’n awdur mor llwyddiannus sydd wedi cyhoeddi dros 250 o gyfrolau Cymraeg a Saesneg,’ meddai Elwyn Jones, Prif Weithredwr y Cyngor. ‘Mae ei chyfraniad arbennig i’r maes hwn yng Nghymru dros yr ugain mlynedd diwethaf wedi sbarduno cenedlaethau o blant a phobl ifanc i fwynhau darllen a throi at lyfrau. Boed yn gyfrolau ffeithiol neu ffuglen, Cymraeg neu Saesneg, mae gwaith Siân o’r safon uchaf bob amser. Mae derbyn Tlws Mary Vaughan Jones – yr anrhydedd uchaf ym maes llyfrau plant yng Nghymru – yn arwydd o safon ei gwaith a’i chyfraniad clodwiw.’\nCyflwynir Tlws Mary Vaughan Jones 2015 i Siân Lewis mewn seremoni arbennig a gynhelir yn Ysgol Gynradd Llanilar ar Nos Fercher 29 Ebrill. Mae’r tlws arian yn portreadu cymeriad o lyfrau’r ddiweddar Mary Vaughan Jones megis Sali Mali a Tomos Caradog ac wedi’i gynllunio’n bwrpasol i’r achlysur gan Rhiannon, Canolfan Aur Cymru.\nErs ei gyflwyno am y tro cyntaf yn 1985, enillwyd Tlws Mary Vaughan Jones gan Ifor Owen, Emily Huws, T. Llew Jones, W. J. Jones, Roger Boore, J. Selwyn Lloyd, Elfyn Pritchard, Mair Wynn Hughes, Angharad Tomos a Jac Jones.


Carreg eni Ebrill - lliw diemwnt - Diweddariad newydd 2021\nDiamond a cwarts grisial craig yw'r cerrig geni ar gyfer mis Ebrill yn ôl y rhestrau hynafol a modern o liw cerrig ebrill. Y berl berffaith ar gyfer cylch neu fwclis genedigaeth ebrill\nBeth mae carreg eni Ebrill yn ei olygu?\nMae carreg eni yn berl sy'n gysylltiedig â mis geni Ebrill: Diamond. Carreg eni Ebrill, diemwnt, yn ogystal â bod yn symbol o gariad tragwyddol, credwyd ar un adeg ei fod yn dod â dewrder.\nBeth yw lliw carreg enedigol April?\nBle mae carreg eni Ebrill i'w chael?\nBeth yw gemwaith cylch carreg geni Ebrill?\nBle i ddod o hyd i berl Ebrill?\nBeth yw arwyddion Sidydd o gemau gem Ebrill?\nQuarts crisial graig\nMae carreg Ebrill yn gysylltiedig yn aml â'r di-liw lliw. Dyna pam diemwnt yw gemstone Ebrill, ond hefyd cwarts grisial craig, Topaz gwyn a zicon gwyn\nDaeth diemwnt yw carreg eni draddodiadol mis Ebrill ac mae iddi ystyr sylweddol i'r rhai a anwyd yn y mis hwnnw, y credir eu bod yn darparu perthnasoedd gwell i'r gwisgwr a chynnydd mewn cryfder mewnol. Gwisgo diamonds honnir i ddod â buddion eraill fel cydbwysedd, eglurder a digonedd. Mae hefyd yn symbolaidd o gariad tragwyddol, a bydd y rhai sy'n ffodus i alw mis Ebrill yn fis eu genedigaeth yn mwynhau'r hanes canlynol y tu ôl i'r berl prin hon.\nMae'r garreg eni ar gyfer mis Ebrill bellach yn cael ei gloddio ledled y byd. Diamonds wedi ei ddarganfod mewn 35 o wledydd. Mae'r gwledydd canlynol yn cynhyrchu gradd ddiwydiannol diamonds: Awstralia, botswana, Brasil, China, Congo, Rwsia a De Affrica.\nRydym yn gwerthu modrwyau carreg geni ebrill, breichledau, clustdlysau, mwclis a mwy. Yn cael ei ystyried yn un o'r gemau mwyaf gwerthfawr yn y byd, mae'r diemwnt yn boblogaidd ac yn syfrdanol am byth.\nMae yna neis diemwntau ar werth yn ein siop\nCarreg Ebrill, diemwnt, yn ogystal â bod yn symbol o gariad tragwyddol, credwyd ar un adeg ei fod yn dod â dewrder. Yn Sansgrit, mae'r diemwnt fe'i gelwir yn vajra, sydd hefyd yn golygu mellt; ym mytholeg Hindŵaidd, vajra oedd arf Indra, brenin y duwiau.\nMae cerrig Aries a Taurus ill dau yn berl ar gyfer ebrill\nBeth bynnag ydych chi Aries a Taurus. Diamond yw'r garreg rhwng Ebrill1 a 30.\nEbrill 1 Aries Diamond\nEbrill 2 Aries Diamond\nEbrill 3 Aries Diamond\nEbrill 4 Aries Diamond\nEbrill 5 Aries Diamond\nEbrill 6 Aries Diamond\nEbrill 7 Aries Diamond\nEbrill 8 Aries Diamond\nEbrill 9 Aries Diamond\nEbrill 10 Aries Diamond\nEbrill 11 Aries Diamond\nEbrill 12 Aries Diamond\nEbrill 13 Aries Diamond\nEbrill 14 Aries Diamond\nEbrill 15 Aries Diamond\nEbrill 16 Aries Diamond\nEbrill 17 Aries Diamond\nEbrill 18 Aries Diamond\nEbrill 19 Aries Diamond\nEbrill 20 Taurus Diamond\nEbrill 21 Taurus Diamond\nEbrill 22 Taurus Diamond\nEbrill 23 Taurus Diamond\nEbrill 24 Taurus Diamond\nEbrill 25 Taurus Diamond\nEbrill 26 Taurus Diamond\nEbrill 27 Taurus Diamond\nEbrill 28 Taurus Diamond\nEbrill 29 Taurus Diamond\nEbrill 30 Taurus Diamond\nCarreg eni naturiol Ebrill ar werth yn ein siop berl\nRydyn ni'n gwneud gemwaith carreg geni Ebrill wedi'i gwneud yn arbennig fel modrwyau dyweddïo, mwclis, clustdlysau gre, breichledau, tlws crog ... Os gwelwch yn dda cysylltu â ni am ddyfynbris.


Awdur: Paulina Zhukov\nAmser Darllen: 5 cofnodion Mae’r hen ganol dinasoedd swynol yn Ewrop yn enghraifft odidog o bŵer hanes Ewrop. Tai bach Quaint, eglwysi cadeiriol trawiadol yng nghanol y ddinas, palasau wedi'u cadw'n dda, a sgwariau canolog, ychwanegu at hud dinasoedd Ewrop. y 5 most charming old…\nAmser Darllen: 6 cofnodion Cymoedd gwyrdd moethus, palasau, a phentrefi hardd, Mae gan Ewrop lawer o leoedd syfrdanol i ymweld â nhw. Bydd pob un lle yn gwneud ichi deimlo fel eich bod wedi camu i fod yn frodyr’ Straeon Tylwyth Teg grimm, a'r 10 most beautiful viewpoints in Europe are the perfect setting for a…\nAmser Darllen: 6 cofnodion Mae arweinlyfrau dirifedi gydag awgrymiadau ac argymhellion ar gyfer unrhyw fath o daith i Ewrop, ac unrhyw fath o deithiwr. Mae'r arweinlyfrau hyn yn wych ar gyfer dysgu am hanes a diwylliant, ond nid ydyn nhw'n dweud wrthych chi am awgrymiadau mewnol Ewrop. Free walking tours are a fantastic…\nAmser Darllen: 7 cofnodion Gall gwyliau teulu yn Ewrop fod yn llawer o hwyl i rieni a phlant o bob oed os ydych chi'n ei gynllunio'n dda. Gwlad cestyll a phontydd yw Ewrop, parciau a gwarchodfeydd moethus gwyrdd lle gall merched a bechgyn ifanc esgus bod yn dywysogesau a…


Dinar Serbia I Som Kyrgyzstani Cyfradd cyfnewid\nData cyfraddau cyfnewid y Cenhedloedd Unedig ar 22/01/2021 20:00\nDinar Serbia I Som Kyrgyzstani gyfradd gyfnewid heddiw. Dinar Serbia yn Som Kyrgyzstani heddiw.\nDinar Serbia I Som Kyrgyzstani gyfradd gyfnewid heddiw\n1 Dinar Serbia (RSD) yn hafal i 0.86 Som Kyrgyzstani (KGS)\n1 Som Kyrgyzstani (KGS) yn hafal i 1.16 Dinar Serbia (RSD)\nCyfnewidiad Dinar Serbia i Som Kyrgyzstani ar y gyfradd gyfnewid go iawn ar gyfer heddiw yw 22 Ionawr 2021. Gwybodaeth o'r ffynhonnell. Mae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Cyfraddau cyfnewid arian cyfred Dinar Serbia i Som Kyrgyzstani o gronfeydd data dibynadwy. Mae ein gwefan cyfeirio arian yn rhad ac am ddim ac yn cael ei diweddaru'n ddyddiol.\nMae 1 Dinar Serbia heddiw yn hafal i 0.86 Som Kyrgyzstani yn y banc Ewropeaidd. Mae 1 Dinar Serbia wedi dod yn ddrytach gan 0.006194 Som Kyrgyzstani heddiw ym Manc Ewrop. Mae cyfradd gyfnewid Dinar Serbia yn tyfu heddiw yn erbyn Som Kyrgyzstani yn ôl data Ewropeaidd. Heddiw, mae 1 Dinar Serbia yn costio 0.86 Som Kyrgyzstani mewn banc Ewropeaidd.\nTrosi Dinar Serbia I Som Kyrgyzstani Dinar Serbia I Som Kyrgyzstani byw ar farchnad cyfnewid Forex Dinar Serbia I Som Kyrgyzstani Hanes y gyfradd gyfnewid\nDinar Serbia I Som Kyrgyzstani Cyfradd cyfnewid heddiw yn 22 Ionawr 2021\nSut y gellir gweld cyfradd gyfnewid Dinar Serbia i Som Kyrgyzstani dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Yn nhabl cyfnewid Dinar Serbia i Som Kyrgyzstani, mae'n gyfleus gweld Dinar Serbia cyfraddau cyfnewid am sawl diwrnod. Cymharwch gyfradd gyfnewid Dinar Serbia i Som Kyrgyzstani dros yr ychydig ddyddiau diwethaf i ddeall dynameg y gyfradd gyfnewid. Bydd deall y ddeinameg yn rhoi cyfle i chi ddeall cyfradd gyfnewid Dinar Serbia i Som Kyrgyzstani ar gyfer yfory.\n22.01.2021 0.878076 0.006194 ↑\n21.01.2021 0.871881 0.002301 ↑\n20.01.2021 0.86958 0.002004 ↑\n19.01.2021 0.867576 -0.002049 ↓\n18.01.2021 0.869625 0.001806 ↑\n8.62 Som Kyrgyzstani cost 10 Dinar Serbia yn y gyfradd gyfnewid gyfredol. Mae 43.09 Som Kyrgyzstani heddiw yn costio 50 Dinar Serbia yn y cyfradd cyfnewid. Mae 86.18 Som Kyrgyzstani heddiw yn costio 100 Dinar Serbia yn y cyfradd cyfnewid. Mae 250 Dinar Serbia ar y gyfradd gyfnewid yn hafal i 215.45 Som Kyrgyzstani. Mae 1 Dinar Serbia bellach yn 0.86 Som Kyrgyzstani ar y gyfradd gyfnewid swyddogol. Cododd 1 Dinar Serbia gan 0.006194 Som Kyrgyzstani heddiw yn ôl cyfradd gyfnewid prif fanc y wlad.\n8.62 KGS 43.09 KGS 86.18 KGS 215.45 KGS 430.89 KGS 861.79 KGS 2 154.46 KGS 4 308.93 KGS\nMae 1 Som Kyrgyzstani bellach yn 1.16 Dinar Serbia. 5.80 Dinar Serbia, cost 5 Som Kyrgyzstani ar y gyfradd gyfnewid ar gyfer heddiw. 10 Som Kyrgyzstani ar y gyfradd gyfnewid yw 11.60 Dinar Serbia. Mae cost 25 Som Kyrgyzstani yn Dinar Serbia bellach yn hafal i 25. Mae cyfradd gyfnewid Dinar Serbia i fyny heddiw yn erbyn Som Kyrgyzstani. Mae 1 Dinar Serbia bellach yn costio 0.86 Som Kyrgyzstani - cyfradd gyfnewid y banc cenedlaethol.\n1.16 RSD 5.80 RSD 11.60 RSD 29.01 RSD 58.02 RSD 116.04 RSD 290.10 RSD 580.19 RSD


Ysgrifennydd Cymru’n canmol cynllun criced ar lawr gwlad – Golwg360\nYsgrifennydd Cymru’n canmol cynllun criced ar lawr gwlad\nAlun Cairns yn siarad â Golwg360 am Cricket Force a thîm criced i Gymru\nRoedd Alun Cairns a Jane Hutt yng Nghlwb Criced Y Fro yng Nghorntwn ddydd Sadwrn\nRoedd Ysgrifennydd Cymru ac Aelod Seneddol Bro Morgannwg, Alun Cairns yng Nghlwb Criced Y Fro yng Nghorntwn ddydd Sadwrn ar gyfer lansiad cynllun criced ar lawr gwlad.\nMenter Bwrdd Criced Cymru a Lloegr (ECB) yw Cricket Force, a’i nod yw gwella cyfleusterau ac adnoddau clybiau criced lleol drwy Gymru a Lloegr.\nCafodd Clwb Criced Y Fro ei sefydlu yn 2004 wrth i dri thîm lleol uno, sef Southerndown, Ewenni a Chorntwn, a hynny am fod diffyg chwaraewyr yn yr ardal.\nMae’r clwb bellach yn chwarae yn Adran 3 Cynghrair Morgannwg a Sir Fynwy, ac mae ganddyn nhw ddau dîm i oedolion a phedwar tîm iau.\nCafodd adnoddau’r clwb eu datblygu fel bod modd iddyn nhw gynnal gemau Uwch Gynghrair Cymru.\nFel rhan o gynllun Cricket Force, fe fu aelodau’r clwb a gwirfoddolwyr yn paratoi’r cae a’r cyfleusterau ar gyfer y tymor newydd, a chafodd cynllun 2020 y clwb ei lansio gerbron Ysgrifennydd Cymru a’r Aelod Seneddol lleol, Alun Cairns a’r Gweinidog Cyllid ac Aelod Cynulliad lleol, Jane Hutt.\nYmhlith y tasgau a gafodd eu cyflawni roedd paentio’r pafiliwn, torri’r glaswellt, ac adeiladu a phaentio ffensys a seddau.\nCafodd y clwb gefnogaeth Clwb Criced Morgannwg, Criced Cymru, Tesco a nifer o gwmnïau adeiladu a garddio lleol.\nDiben Cynllun 2020 Clwb Criced Y Fro yw creu canolfan ragoriaeth yng Nghorntwn, a chael cydnabyddiaeth fel lleoliad chwaraeon o’r radd flaenaf at ddefnydd y gymuned leol.\nCynllun pum mlynedd yw hwn, ac mae’r clwb eisoes wedi dechrau gweithio ar eu hamcanion ar gyfer y flwyddyn gyntaf, sef codi cyfleuster ymarfer, prynu cawell fatio, trwsio sgriniau a’r blwch sgorio a phrynu gorchudd newydd.\nMae cynlluniau’r dyfodol yn cynnwys codi cyfleuster ymarfer dan do.\nAr ddiwrnod lansio’r cynllun, dywedodd Prif Weithredwr Clwb Criced Morgannwg, Hugh Morris fod Cricket Force yn “hanfodol” ar gyfer datblygiad criced ar lawr gwlad yng Nghymru.\nRoedd dros 100 o glybiau o Gymru wedi cofrestru ar gyfer y diwrnod.\n“Cafodd Cricket Force ei sefydlu gan yr ECB (Bwrdd Criced Cymru a Lloegr) ryw bymtheg mlynedd yn ôl a dw i’n credu ei bod yn un o’r mentrau pwysicaf gafodd ei sefydlu ganddyn nhw erioed.\n“Pan feddyliwch chi fod mwy na 2,000 o glybiau wedi cofrestru ar gyfer y digwyddiad eleni, ac oddeutu 100 ohonyn nhw yng Nghymru, mae’n fenter wych er mwyn sicrhau bod criced yn parhau’n fywiog ar lawr gwlad.\n“Mae gweld cynifer o wirfoddolwyr, cynifer o’r gymuned leol yn cymryd rhan yn eu clwb criced cymunedol yn galonogol iawn.”\nClwb Criced Y Fro\nRoedd Hugh Morris hefyd yn llawn canmoliaeth i Glwb Criced Y Fro a’u hymdrechion ar ddiwrnod Cricket Force.\nYchwanegodd: “Mae’n amlwg bod yna bobol angerddol ac uchelgeisiol ynghlwm wrth Glwb Criced Y Fro.\n“Dw i’n eu hedmygu nhw’n fawr. Maen nhw’n gwneud gwaith gwych. Mae ganddyn nhw weledigaeth glir iawn o ran lle maen nhw am i’r clwb fynd a sut maen nhw am wneud hynny.\n“O ran y gymuned leol, galla i sicrhau iddyn nhw fod ganddyn nhw glwb criced bywiog iawn yn eu cymuned a byddwn i’n eu hannog nhw i ymuno ac i fod yn rhan ohono fe.”\nSgandal cyffuriau’n bygwth y byd chwaraeon\nMeddyg yn honni ei fod e wedi rhoi cyffuriau i nifer o sêr o fyd y campau


Y Pwyllgor Cyfrifon Cyhoeddus – Gwaith ar gyfer tymor yr hydref 2014 – Blog y Cynulliad\nHyd yma, mae’r Pwyllgor Cyfrifon Cyhoeddus wedi cael tymor yr hydref prysur gyda nifer o sesiynau craffu pwysig eisoes wedi’u cynnal.\nMae’r rhain yn cynnwys craffu ar gyfrifon Cynulliad Cenedlaethol Cymru ei hun, Llywodraeth Cymru, a rhai cyrff annibynnol sydd â’r rôl bwysig o ddwyn Llywodraeth Cymru i gyfrif.\nMae’r gwaith o graffu ar gyfrifon yn waith newydd a phwysig i’r Pwyllgor. Mae’n canolbwyntio ar sut y caiff gwerth am arian ei gyflawni a sut y gallwch sicrhau bod trefniadau llywodraethu priodol ar waith. Mae’r gwaith yn canolbwyntio ar ateb y cwestiwn hwn: pwy sy’n goruchwylio’r cyrff gwarchod?\nDechreuodd sesiynau tystiolaeth y Pwyllgor ar graffu ar gyfrifon ddydd Llun 22 Medi, pan glywodd y Pwyllgor dystiolaeth ar gyfrifon Llywodraeth Cymru gan Syr Derek Jones, yr Ysgrifennydd Parhaol. Parhaodd y Pwyllgor i graffu ar y cyfrifon ddydd Mawrth 23 Medi gyda thystiolaeth gan Gomisiwn Cynulliad Cenedlaethol Cymru.\nAr ôl craffu’n ofalus ar sefydliadau Llywodraeth Cymru, parhaodd y Pwyllgor â’i waith o graffu ar y cyfrifon ddydd Mawrth 7 Hydref a dydd Llun 13 Hydref, gan edrych ar gomisiynwyr annibynnol Cymru. Yn y sesiynau hyn, siaradodd y Pwyllgor â’r canlynol:\nComisiynydd Pobl Hŷn Cymru;\nOmbwdsmon Gwasanaethau Cyhoeddus Cymru;\nCyngor Celfyddydau Cymru.\nMae Darren Millar AC, Cadeirydd y Pwyllgor, yn falch gyda’r hyn y mae’r Pwyllgor wedi’i gyflawni, gan ddweud: “Mae’r tymor yn parhau i edrych yn brysur ar gyfer y Pwyllgor Cyfrifon Cyhoeddus. Ddydd Mawrth 21 Hydref, cafodd adroddiad blynyddol y Pwyllgor ei drafod gan Aelodau’r Cynulliad yn y Siambr. Mae Adroddiad Blynyddol 2013-14, a gyhoeddwyd ym mis Awst 2014, yn rhoi cipolwg da o’r amrywiaeth o bynciau a’r ystod o faterion y mae’r Pwyllgor yn eu hystyried. Gallwch wylio’r Aelodau’n trafod adroddiad blynyddol y Pwyllgor ar Senedd TV.”\nBydd y Pwyllgor yn cyhoeddi ei adroddiad ar Gyflogau Uwch-reolwyr ddydd Mawrth 4 Tachwedd. Cynhaliwyd yr ymchwiliad gan y Pwyllgor er mwyn ystyried agweddau ar werth am arian o ran cyflogau uwch-reolwyr yn y sector cyhoeddus. Er nad oedd y Pwyllgor yn ystyried cyflogau unigolion, roedd am sicrhau bod digon o atebolrwydd a thryloywder o ran trefniadau cyflogau. Yn ystod yr ymchwiliad, cynhaliodd y Pwyllgor nifer o sesiynau tystiolaeth ag uwch-reolwyr o sefydliadau amrywiol yn y sector cyhoeddus. Bydd yr adroddiad yn rhoi crynodeb o’r dystiolaeth a gafodd y Pwyllgor, ac yn nodi safbwyntiau ac argymhellion y Pwyllgor ar gyfer Llywodraeth Cymru.\nBydd y Pwyllgor yn cwrdd nesaf ddydd Mawrth 4 Tachwedd, pan fydd y Pwyllgor yn parhau i ystyried y trefniadau llywodraethu mewn Byrddau Iechyd. Mae hyn yn dilyn adroddiad y Pwyllgor ar Fwrdd Iechyd Prifysgol Betsi Cadwaladr, a gyflwynwyd ym mis Rhagfyr 2013.\nOs hoffech drefnu sedd i weld unrhyw un o gyfarfodydd y Pwyllgor, cysylltwch â’r tîm archebu drwy ffonio 0845 010 5500 neu anfon neges at archebu@cymru.gov.uk. Gallwch hefyd wylio cyfarfodydd y Pwyllgor drwy sianel ddarlledu’r Cynulliad, sef Senedd TV http://www.senedd.tv/.\nOs hoffech gael rhagor o wybodaeth am waith y Pwyllgor, beth am ddilyn y diweddaraf ar ei ffrwd Twitter? Dilynwch @SeneddArchwilio i gael y wybodaeth ddiweddaraf.